28/04/2021 | Administración LocalMunicipal
Santiago de Compostela
Persoal
Bases específicas da convocatoria das seguintes prazas, incluídas nas ofertas de emprego do Concello de Santiago dos anos 2018, 2019 e 2020

ANUNCIO BASES ESPECÍFICAS DA CONVOCATORIA DAS SEGUINTES PRAZAS, INCLUIDAS NAS OFERTAS DE EMPREGO DO CONCELLO DE SANTIAGO DOS ANOS 2018, 2019 E 2020 Por Resolucións da Concelleira delegada de Economía e Facenda, Persoal, Contratación e Modernización da Administración Local de 14 de abril de 2021, apróbanse as bases específicas da convocatoria das seguintes prazas (promoción interna), incluidas nas ofertas de emprego do Concello dos anos 2018, 2019 e 2020:  4 prazas de técnico/a de administración xeral.  16 prazas de administrativo/a, 10 de persoal funcionario e 6 de persoal laboral, a funcionarizar, (do Servizo de Recadación).  4 prazas de conserxe, 1 de persoal laboral, a funcionarizar, e 3 de persoal funcionario.  1 praza de intendente no corpo da Policía Local.  1 praza de inspector principal no corpo da Policía Local.  2 prazas de sarxento do Servizo de Extinción de Incendios e Salvamento.  5 prazas de músico da Banda Municipal de Música.  4 prazas de coordinador/a de centros cívicos, persoal laboral a funcionarizar. As bases aprobadas teñen o seguinte contido: ANEXO I BASES ESPECÍFICAS POLAS QUE SE REXERÁ O PROCESO SELECTIVO PARA PROVER, MEDIANTE PROMOCIÓN INTERNA, 4 PRAZAS DE TÉCNICO/A DE ADMINISTRACIÓN XERAL DO CONCELLO DE SANTIAGO DE COMPOSTELA. PRIMEIRA.–Ámbito de aplicación. A realización das probas selectivas convocadas para prover 4 prazas de técnico/a de Administración xeral, axustarase ao establecido nas bases xerais que rexen os procesos de selección do persoal funcionario de carreira e laboral fixo do Concello de Santiago de Compostela, aprobadas por decreto da concelleira-delegada de Economía e Facenda de data 16/5/2017, e no previsto nas presentes bases específicas. SEGUNDA.–Características das prazas. As prazas convocadas están encadradas na Escala de Administración Xeral, subescala técnica, do subgrupo A1 dos establecidos no artigo 76 do texto refundido do Estatuto básico do empregado público (Real decreto lexislativo 5/2015, do 30 de outubro), do cadro de persoal do Concello de Santiago de Compostela. As catro (4) prazas figuran na oferta de emprego público aprobada pola Xunta de Goberno Local o 6 de xullo de 2020 (BOP da Coruña núm.111, do 20/07/2020). As persoas aspirantes que superen o proceso selectivo permanecerán no posto de traballo que ocupan, dado que todos eles están abertos indistintamente aos subgrupos A2/A1 de clasificación, alterándose tan só as súas retribucións básicas polo cambio de subgrupo e as complementarias adecuadas ao nivel que corresponda ao posto de traballo que ocupen. TERCEIRA.–Requisitos das persoas aspirantes. As persoas aspirantes que desexen participar neste proceso, ademais dos esixidos con carácter xeral, deberán cumprir os seguintes requisitos: 1.º. Ser persoal funcionario de carreira da Escala de Administración Xeral, subescala de xestión, do Concello de Santiago de Compostela.2.º. Estar en posesión do título de Grao en Dereito, Ciencias Políticas, Económicas, Empresariais ou equivalente, ou en condicións de obtelo na data na que remate o prazo de presentación de solicitudes. Todos estes requisitos deberán cumprirse polas persoas aspirantes na data de finalización do prazo para a presentación de instancias solicitando tomar parte na convocatoria. CUARTA.–Tribunal cualificador. O Tribunal cualificador estará composto polos seguintes membros:  Presidente/a: persoa funcionaria do Concello de Santiago de Compostela.  Tres vogais: tres persoas funcionarias de calquera Administración pública  Secretario/a: persoa funcionaria do Concello de Santiago de Compostela. A composición do tribunal será predominantemente técnica e os seus membros en todo caso pertencerán a corpos de igual ou superior grupo ao do corpo ao que optan as persoas aspirantes. Non poderá formar parte do tribunal cualificador o persoal de elección ou de designación política, o persoal funcionario interino ou o persoal eventual, nin aquelas persoas que nos cinco anos anteriores á publicación da convocatoria tivesen realizado tarefas de preparación de aspirantes a probas selectivas ou tivesen colaborado durante ese período con centros de preparación de opositores. Cada membro do tribunal terá o seu suplente. Os titulares e suplentes serán nomeados pola concelleira competente en materia de Persoal cando se dite a resolución pola que se aproba a lista definitiva de admitidos/as ao proceso selectivo. O tribunal queda facultado para a interpretación das bases da convocatoria, así como para resolver cantas dúbidas e incidencias presente a súa aplicación, para estes efectos poderá adoptar os acordos necesarios procurando a boa orde e desenvolvemento do proceso selectivo, podendo as súas resolucións ser recorridas en alzada ante a concelleira delegada de Persoal, de acordo co precisado no artigo 121.1 da Lei 39/2015, do 1 de outubro, de procedemento administrativo común das administracións públicas. O tribunal poderá dispoñer a incorporación aos seus traballos de asesores especialistas para as probas correspondentes dos exercicios que estimen pertinentes, limitándose ditos asesores unicamente a prestar a súa colaboración e asesoramento nas súas especialidades técnicas, con voz pero sen voto. A actuación do tribunal rexerase polo disposto nas presentes bases e na lexislación de réxime xurídico do sector público. Os membros do tribunal que actúen nestas probas selectivas terán dereito a percibir as indemnizacións correspondentes, conforme ao establecido no Real decreto 462/2002, do 24 de maio, e lexislación complementaria, sempre que as súas reunións e realización das probas se realicen en horario fóra da súa xornada ordinaria de traballo. Así mesmo, as persoas interesadas poderán recusar aos membros do tribunal cualificador, no prazo de 10 días naturais dende a publicación da súa composición, cando, ao seu xuízo, concorra neles algunha das circunstancias previstas no artigo 24 da Lei 40/2015, do 1 de outubro, de réxime xurídico do sector público. QUINTA.–Solicitudes de participación. As instancias para tomar parte no proceso selectivo deberán axustarse ao disposto no apartado 5 das Bases Xerais. As solicitudes presentaranse, preferentemente, por medios electrónicos a través da sede electrónica do Concello de Santiago de Compostela (sede. santiagodecompostela. gal). O prazo de presentación de solicitudes será de vinte (20) días naturais a partir do día seguinte ao da publicación da convocatoria no Boletín Oficial do Estado. A taxa por dereitos de exame, que deberá aboarse para participar no proceso selectivo, será segundo o indicado nas bases xerais, que ascende á cantidade de 27,60 euros. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, a súa coincidencia coas datas de realización de calquera dos exames ou probas previstos, poderán poñelo en coñecemento do Tribunal, engadindo á comunicación o correspondente informe médico oficial. A comunicación deberá realizarse co tempo suficiente e o Tribunal determinará con base na información da que dispoña se procede ou non realizar a proba nun lugar alternativo ou ben un aprazamento daquela, ou ben ambas medidas conxuntamente. SEXTA.–Admisión de aspirantes. Unha vez finalizado o prazo de presentación de solicitudes, a persoa titula da Concellería competente en materia de Persoal aprobará os listados provisionais de persoas admitidas e excluídas a través dunha resolución que será publicada na páxina web e no taboleiro de edictos do Concello, con indicación das causas de exclusión. As persoas excluídas disporán dun prazo de 10 días hábiles contados a partir do seguinte ao da publicación da resolución para poder subsanar, no seu caso, o defecto que motivou a exclusión ou alegar o que estimen oportuno A estimación ou desestimación das peticións formuladas entenderanse implícitas na nova resolución da Concellería competente en materia de Persoal, que será publicada na páxina web e no taboleiro de edictos do Concello, pola que se aprobarán os listados definitivos de persoas admitidas e excluídas. SÉTIMA.–Sistema selectivo. O sistema selectivo para a provisión das 4 prazas de técnico de Administración xeral, pola quenda de promoción interna, será o de concurso-oposición.7.1. O procedemento de oposición, que será anterior ao concurso, estará formado por dous exercicios obrigatorios e eliminatorios, referidos ao temario achegado como Anexo II ás presentes bases específicas. O primeiro exercicio consistirá en contestar por escrito, nun tempo máximo de 2 horas, un cuestionario, sobre as materias comúns, de 90 preguntas tipo test, con respostas alternativas, sendo só unha delas correcta, fixadas polo Tribunal antes da realización da proba, podendo preverse 3 preguntas adicionais de reserva que serán valoradas no caso de que se anule algunha das 90 anteriores. Este exercicio puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. O segundo exercicio consistirá na resolución de dous supostos prácticos, propostos polo Tribunal sobre as materias da segunda parte do temario, nun tempo máximo de tres (3) horas, dirixido a apreciar a capacidade das persoas aspirantes para levar a cabo as tarefas técnicas e específicas relacionadas coas funcións propias do posto a desenvolver. Durante o desenvolvemento desta proba as persoas aspirantes poderán, en todo momento, facer uso dos textos legais dos que acudan provistos, non permitíndose o manexo de textos comentados nin libros de formularios. Este exercicio puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. Os criterios esenciais de valoración desta proba son o nivel de coñecementos, a formación xeral, a claridade de ideas.7.2. Ao procedemento de concurso concorrerán as persoas aspirantes que teñan superado a fase de oposición, e consistirá na valoración polo Tribunal dos méritos alegados e acreditados por aquelas, agás que se trate de documentación que obre nos arquivos do Concello de Santiago de Compostela.7.2.1. Antigüidade: valoraranse os servizos prestados en calquera Administración pública, na subescala de xestión da Escala de Administración xeral ou equivalente funcionarial ou laboral, a razón de 0,02 puntos por mes completo, cun máximo de 4 puntos. Non se computarán os servizos prestados esixidos como requisitos para participar neste proceso.7.2.2. Formación: Valorarase a asistencia a cursos de formación e perfeccionamento, impartidos por administracións públicas ou homologados por elas, entendendo por administracións públicas as territoriais (Estado, Comunidade Autónoma, Provincia, municipio….), as que teñan competencias en materia educativa e teñan carácter público (universidades públicas., e igualmente os cursos de formación impartidos por organizacións sindicais ou confederacións empresariais no marco dos plans de formación contínua do ministerio para as administracións públicas. Os cursos deberán estar directamente relacionados coas funcións da subescala técnica, e se valorarán a razón de 0,020 puntos por cada hora de formación acreditada, cun límite de 100 horas por acción formativa, de xeito que ningún curso dos aportados se valorará con máis de 2 puntos. Consideracións: – Non se puntuarán xornadas, congresos, reunións profesionais ou similares. – Nos cursos de idiomas ou aplicacións informáticas só se terán en conta os de maior nivel. – Non se terán en conta as certificacións que non especifiquen o número de horas ou referidas a actividades desenvolvidas cunha antigüidade superior aos 10 anos, contados ata o remate do prazo de presentación de instancias. A puntuación máxima a acadar neste apartado será de 3,5 puntos.7.2.3. Exercicio de dereitos de conciliación nos cinco anos anteriores á publicación da convocatoria no Boletín Oficial do Estado, cun límite de 0,50 puntos.  Permiso de maternidade: 0,05 puntos por permiso, cun máximo de 0,20 puntos;  Permiso de paternidade: 0,025 puntos por permiso, cun máximo de 0,10 puntos;  Redución de xornada: 0,016 puntos por mes completo de redución, cun máximo de 0,20 puntos;  Excedencia para coidado de familiar: 0,005 puntos por mes completo de excedencia, cun máximo de 0,20 puntos.7.2.4. Titulación académica superior á esixida (só se valorará a superior obtida). Doutor. 2 puntos. A puntuación máxima da fase de concurso será de 10 puntos. OITAVA.–Cualificación do proceso selectivo. Os exercicios da fase de oposición serán valorados, cada un deles, cun máximo de 10 puntos, sendo necesario acadar un mínimo de 5 puntos en cada un deles para superalos. Na cualificación dos exercicios tipo test cada resposta contestada correctamente valorarase en positivo; as preguntas non contestadas, é dicir, que figuren todas as opcións en branco, e as contestadas erróneas, non terán valoración. As persoas candidatas que, se fose o caso, participaran anteriormente no mesmo proceso de promoción interna incluída en oferta de emprego convocada polo Concello de Santiago de Compostela e superasen algún dos exercicios sen obter praza, poderán solicitar a exención do primeiro exercicio neste proceso, en cuxo caso se mantería a nota obtida no proceso anterior. A cualificación definitiva será determinada polo resultado obtido no concurso-oposición, atendendo á seguinte fórmula: Puntuación da oposición (proba 1 + proba 2) + puntuación do concurso = resultado proceso selectivo NOVENA.–Publicación de aprobados e nomeamento.9.1. Rematado o proceso selectivo, o Tribunal propoñerá ao órgano convocante, e fará pública, a relación de aprobados, por orde decrecente de puntuación, cuxo número máximo deberá coincidir co de prazas convocadas.9.2. No caso de empate na puntuación final do proceso selectivo establécese a seguinte orde de prioridade: 1.º. Mellor puntuación acadada no segundo exercicio da fase de oposición (práctico). 2.º. Mellor puntuación acadada no primeiro exercicio da fase de oposición (test). 9.3. As persoas aspirantes que resultaren aprobadas serán nomeadas funcionarias de carreira técnicos/as da Administración xeral do subgrupo A1 de clasificación. DÉCIMA.–Impugnación. A convocatoria e as súas bases específicas, así como cantos actos administrativos delas se deriven, poderán ser impugnadas polas persoas interesadas nos casos e na forma previstos na Lei 39/2015, do 01 de outubro, de procedemento administrativo común das administracións públicas. ANEXO II.–TEMARIO MATERIAS COMÚNS TEMA 1.–As competencias municipais no marco da Lei 27/2013, do 27 de decembro, de racionalización e sostibilidade da Administración local. TEMA 2.–As relacións entre a Administración Local e outras Administracións Públicas. Principios: cooperación, colaboración e coordinación. Substitución e disolución das Corporacións Locais. A impugnación dos actos e disposicións das entidades locais e o exercicio de accións por parte destas. TEMA 3.–O réxime organizativo dos municipios de gran poboación: organización e funcionamento dos órganos municipais necesarios. TEMA 4.–O procedemento de aprobación de ordenanzas e regulamentos. Iniciación do expediente e actividade preparatoria. Entrada en vigor. Peculiaridades de aprobación do regulamento orgánico e das ordenanzas fiscais. TEMA 5.–O réxime xurídico da administración electrónica: a sede electrónica e as publicacións electrónicas. A xestión electrónica dos procedementos administrativos: a práctica da notificación por medios electrónicos. TEMA 6.–Identificación electrónica das administracións públicas e autenticación do exercicio da súa competencia: identificación das sedes, sistemas de sinatura electrónica. Identificación e autenticación dos cidadáns por empregado público. O acceso electrónico dos cidadáns ós servizos públicos: principios e dereitos. TEMA 7.–A protección de datos de carácter persoal: principios e conceptos básicos. Dereitos dos cidadáns e obrigas para as administracións públicas. Cesións e comunicacións de datos de carácter persoal. TEMA 8.–O sistema electoral local. Causas de inelexibilidade e incompatibilidade. Elección de concelleiros e alcaldes. A moción de censura no ámbito local. O recurso contencioso electoral. O estatuto dos membros electos das corporacións locais. TEMA 9.–O procedemento administrativo. Iniciación do procedemento: clases, emenda e mellora das solicitudes. Presentación de solicitudes, escritos e comunicacións. Os rexistros administrativos. Termos e prazos: cómputo, ampliación e tramitación de urxencia. Ordenación. Instrución: intervención dos interesados, proba e informes. TEMA 10.–Terminación do procedemento. A obriga de resolver. Contido da resolución expresa: principios de congruencia e de non agravación da situación inicial. A terminación convencional. A falta de resolución expresa: o réxime do silencio administrativo. O desestimento e a renuncia. A caducidade. TEMA 11.–Os recursos administrativos: principios xerais. Actos susceptibles de recurso administrativo. Regras xerais da tramitación dos recursos administrativos. Procedementos substitutivos dos recursos administrativos. Clases de recursos administrativos. TEMA 12.–A xurisdición contencioso-administrativa. Natureza, extensión e límites. Órganos e competencias na orde xurisdicional contencioso-administrativa. As partes no proceso contencioso-administrativo: lexitimación. O obxecto do recurso contencioso-administrativo. TEMA 13.–Os bens das entidades locais: tipoloxía e réxime xurídico. Prerrogativas das entidades locais en relación cos seus bens, Os bens de dominio público: afectación, desafectación e mutación demanial. Os bens comunais; regulación e uso. Os montes veciñais en man común, Os bens patrimoniais. MATERIAS ESPECÍFICAS TEMA 14.–Lei 9/2017, do 8 de novembro, de contratos do sector público. Os contratos do sector público. Delimitación e réxime xurídico dos contratos administrativos. Principios xerais da contratación do sector público. Réxime de invalidez dos contratos. O órgano de contratación. TEMA 15.–Preparación dos contratos. A selección do contratista: Procedementos, formas e criterios da adxudicación. Perfeccionamento e formalización do contrato. A invalidez dos contratos. Racionalización técnica da contratación. Acordos marco. Sistemas dinámicos de contratación. Centrais de contratación. TEMA 16.–Execución e modificación dos contratos. Prerrogativas da Administración. Revisión de prezos. Extinción dos contratos. Cesión e subcontratación. TEMA 17.–O contrato de obras: actuacións preparatorias, formas de adxudicación. Formalización, efectos e extinción. Cesión do contrato e subcontrato de obras. O contrato de concesión de obra pública: principios, dereitos e obrigas das partes. Prerrogativas e dereitos da administración. Réxime económico financeiro. Extinción e subcontratación. TEMA 18.–O contrato de subministros: réxime xurídico. Execución, modificación, cumprimento e resolución. O contrato de servizos: réxime xurídico. Execución, modificación, cumprimento e resolución. O contrato de xestión de servizos públicos: réxime xurídico. Execución, modificación, cumprimento e resolución. TEMA 19.–A iniciativa pública económica das entidades locais e a reserva de servizos. O servizo público nas entidades locais. Os modos de xestión. Especial referencia á concesión de servizos e á empresa pública local. O consorcio. TEMA 20.–O texto refundido do Estatuto básico do empregado público: ámbito de aplicación e principios xerais. O persoal ó servizo das corporacións locais: clases e réxime xurídico. Lexislación básica e lexislación do Estado sobre función pública local. TEMA 21.–O acceso ó emprego local: principios reguladores. Requisitos. Sistemas selectivos. A oferta de emprego, Os instrumentos de organización do persoal: cadros de persoal e relacións de postos de traballo. TEMA 22.–A carreira administrativa: a promoción profesional e a provisión de postos de traballo. A avaliación do desempeño. A formación e o perfeccionamento. As situacións administrativas dos empregados públicos. TEMA 23.–Dereitos e deberes dos empregados públicos locais. Dereitos individuais. Dereitos retributivos. Dereitos colectivos do empregado público. Sindicación e representación. A negociación colectiva. Os convenios colectivos. TEMA 24.–Formas de acción administrativa das entidades locais. A intervención administrativa local na actividade privada. Autorizacións administrativas. Clases. Réxime de licencias. A comunicación previa e a declaración responsable. A actividade de fomento das entidades locais. TEMA 25.–Actividade subvencional das Administracións públicas: tipos de subvencións. Procedementos de concesión y xestión das subvenciones. Reintegro de subvencións. Control financeiro. Infraccións e sancións administrativas en materia de subvencións TEMA 26.–Os recursos das facendas locais. A imposición e ordenación de tributos e o establecemento de recursos non tributarios. TEMA 27.–O orzamento xeral das entidades locais, Estrutura orzamentaria. Elaboración e aprobación do orzamento, Prórroga orzamentaria. Modificacións de crédito. Execución do orzamento. Liquidación do orzamento. TEMA 28.–O sistema de contabilidade da administración local: principios, competencias e fins da contabilidade. As instrucións de contabilidade: especial referencia ó trámite simplificado. Documentos contables e libros de contabilidade. TEMA 29.–O control interno da actividade económico-financeira das entidades locais e os seus entes dependentes. A función interventora: ámbito subxectivo, obxectivo, modalidades e reparos. Os controis financeiros, de eficacia e de eficiencia: ámbito subxectivo e obxectivo, procedemento e os informes. TEMA 30.–O control externo da actividade económico-financeira das entidades locais e os seus entes dependentes. O Tribunal de Contas e os órganos de control externos das Comunidades Autónomas. As funcións fiscalizadora e xurisdicional. TEMA 31.–A responsabilidade das Administracións Públicas. Presupostos. Efectividade da reparación. Os procedementos de responsabilidade patrimonial. A responsabilidade de autoridades e persoal ó servicio das Administracións Públicas. TEMA 32.–A tesouraría das entidades locais. Réxime xurídico. O principio de unidade de caixa. Funcións da tesouraría. Organización. Situación dos fondos: a caixa e as contas bancarias. A realización de pagos: prelación, procedementos y medios de pago. O cumprimento do prazo nos pagos: o período medio de pago. O estado de conciliación. TEMA 33.–Réxime urbanístico da propiedade do solo. Planeamento territorial e urbanístico. Clases de plans e normas urbanísticas. Formación e aprobación dos plans urbanísticos. As clases de solo e o seu réxime xurídico TEMA 34.–A edificación. O deber de conservación e os seus límites. As ordes de execución. A edificación forzosa. A ruína. TEMA 35.–As licenzas urbanísticas. Natureza xurídica. Competencia e procedemento. Protección e defensa da legalidade urbanística e restauración da realidade física alterada. Licenzas ilegais. Nulidade e anulabilidade das licenzas urbanísticas. TEMA 36.–Infraccións e sancións urbanísticas. Órganos competentes para a súa imposición e contías máximas. Persoas responsables. Regras para a aplicación das sancións. Prescricións. A acción pública en materia urbanística. A tutela a través dos tribunais ordinarios. TEMA 37.–A planificación financeira. O plan de tesouraría e o plan de disposición fondos. A rentabilización de excedentes de tesouraría. As operacións de tesouraría. O risco de tipos de interese e de cambio nas operacións financeiras TEMA 38.–A xestión, inspección e recadación dos recursos das facendas locais. A revisión en vía administrativa dos actos de xestión tributaria ditados polas entidades locais, en municipios de réxime común e de gran poboación. A xestión e a recadación de recursos por conta doutros entes públicos. TEMA 39.–Taxas e prezos públicos. Principais diferencias. As contribucións especiais: anticipo e aprazamento de cotas e colaboración cidadá. A relación xurídica tributaria: concepto e elementos. Feito impoñible. Devengo. Exencións. Suxeito activo. Suxeitos pasivos. O domicilio fiscal. A representación. A transmisión da deuda TEMA 40.–O imposto sobre bens inmobles. Natureza. Feito impoñible. Suxeito pasivo. Exencións e bonificacións Base impoñible. Base liquidable. Cota, deveño e período impositivo. Xestión catastral. Xestión tributaria. Inspección catastral. TEMA 41.–A Lei 31/1995, do 8 de novembro, de prevención de riscos laborais e o Regulamento dos servizos de prevención. ANEXO I BASES ESPECÍFICAS POLAS QUE SE REXERÁ O PROCESO SELECTIVO PARA PROVER, MEDIANTE PROMOCIÓN INTERNA, 16 PRAZAS DE ADMINISTRATIVO/A, 10 DE PERSOAL FUNCIONARIO E 6 DE PERSOAL LABORAL, A FUNCIONARIZAR, (SERVIZO DE RECADACIÓN), DO CONCELLO DE SANTIAGO DE COMPOSTELA. PRIMEIRA.–Ámbito de aplicación. A realización das probas selectivas convocadas para prover 16 prazas de administrativo/a, 10 de persoal funcionario e 6 de persoal laboral (Servizo de Recadación), axustarase ao establecido nas bases xerais que rexen os procesos de selección do persoal funcionario de carreira e laboral fixo do Concello de Santiago de Compostela, aprobadas por decreto da concelleira-delegada de Economía e Facenda de data 16/5/2017, e no previsto nas presentes bases específicas. SEGUNDA.–Características das prazas. As 10 prazas de persoal funcionario convocadas están encadradas na Escala de Administración Xeral, subescala administrativa, do subgrupo C1 dos establecidos no artigo 76 do texto refundido do Estatuto básico do empregado público (Real decreto lexislativo 5/2015, do 30 de outubro), do cadro de persoal do Concello de Santiago de Compostela. Cinco (5) destas prazas figuran na oferta de emprego público aprobada pola Xunta de Goberno Local o 7 de decembro de 2018 (BOP da Coruña núm.241, do 19/12/2018) e as cinco (5) restantes na oferta de emprego público do ano 2019, aprobada pola Xunta de Goberno Local o 9 de decembro de 2019 (BOP da Coruña núm.243, do 23/12/2019). As 6 prazas de persoal laboral están configuradas como persoal laboral do Servizo de Recadación, equiparadas ás prazas de persoal funcionario encadradas na Escala de Administración Xeral, subescala administrativa, do subgrupo C1 dos establecidos no artigo 76 do texto refundido do Estatuto básico do empregado público (Real decreto lexislativo 5/2015, do 30 de outubro), do cadro de persoal do Concello de Santiago de Compostela. Tres (3) destas prazas figuran na oferta de emprego público aprobada pola Xunta de Goberno Local o 7 de decembro de 2018 (BOP da Coruña núm.241, do 19/12/2018), e as outras tres (3) na oferta de emprego público aprobada pola Xunta de Goberno Local o 9 decembro de 2019 (BOP da Coruña núm.243, do 23/12/2019). As persoas aspirantes que superen o proceso selectivo permanecerán no posto de traballo que ocupan, que verán alterada na subseguinte modificación da relación de postos de traballo a pertenza á subescala auxiliar, para pasar a ser clasificadas na subescala administrativa, co nivel de complemento de destino e específico sinalado para os postos de traballo de administrativo de administración xeral (na actualidade nivel 18 de complemento de destino e o correspondente específico). TERCEIRA.–Requisitos das persoas aspirantes. As persoas aspirantes que desexen participar neste proceso, ademais dos esixidos con carácter xeral, deberán cumprir os seguintes requisitos: 1.º. Ser persoal funcionario de carreira da Escala de Administración Xeral, subescala auxiliar, do Concello de Santiago de Compostela, ou laboral fixo encadrado en praza equivalente (con destino no Servizo de Recadación). En ambos casos requirirase ter prestados servizos en ditas clases por un período mínimo de cinco anos, nos termos que establece o Real decreto lexislativo 781/86, no seu artigo 169.2. b) tomando como referencia a data de finalización do prazo para a presentación das solicitudes.3.º. Estar en posesión do título de bacharelato, técnico de formación profesional ou equivalente. En defecto de titulación, tamén poderá participar o persoal empregado municipal que posúa unha antigüidade de 10 anos. Todos estes requisitos deberán cumprirse polas persoas aspirantes na data de finalización do prazo para a presentación de instancias solicitando tomar parte na convocatoria. CUARTA.–Tribunal cualificador. O Tribunal cualificador estará composto polos seguintes membros:  Presidente/a: persoa funcionaria/laboral do Concello de Santiago de Compostela.  Tres vogais: tres persoas funcionarias/laborais de calquera Administración pública  Secretario/a: persoa funcionaria/laboral do Concello de Santiago de Compostela. A composición do tribunal será predominantemente técnica e os seus membros en todo caso pertencerán a corpos de igual ou superior grupo ao do corpo ao que optan as persoas aspirantes. Non poderá formar parte do tribunal cualificador o persoal de elección ou de designación política, o persoal funcionario interino ou o persoal eventual, nin aquelas persoas que nos cinco anos anteriores á publicación da convocatoria tivesen realizado tarefas de preparación de aspirantes a probas selectivas ou tivesen colaborado durante ese período con centros de preparación de opositores. Cada membro do tribunal terá o seu suplente. Os titulares e suplentes serán nomeados pola concelleira competente en materia de Persoal cando se dite a resolución pola que se aproba a lista definitiva de admitidos/as ao proceso selectivo. O tribunal queda facultado para a interpretación das bases da convocatoria, así como para resolver cantas dúbidas e incidencias presente a súa aplicación, para estes efectos poderá adoptar os acordos necesarios procurando a boa orde e desenvolvemento do proceso selectivo, podendo as súas resolucións ser recorridas en alzada ante a concelleira delegada de Persoal, de acordo co precisado no artigo 121.1 da Lei 39/2015, do 1 de outubro, de procedemento administrativo común das administracións públicas. O tribunal poderá dispoñer a incorporación aos seus traballos de asesores especialistas para as probas correspondentes dos exercicios que estimen pertinentes, limitándose ditos asesores unicamente a prestar a súa colaboración e asesoramento nas súas especialidades técnicas, con voz pero sen voto. A actuación do tribunal rexerase polo disposto nas presentes bases e na lexislación de réxime xurídico do sector público. Os membros do tribunal que actúen nestas probas selectivas terán dereito a percibir as indemnizacións correspondentes, conforme ao establecido no Real decreto 462/2002, do 24 de maio, e lexislación complementaria, sempre que as súas reunións e realización das probas se realicen en horario fóra da súa xornada ordinaria de traballo. Así mesmo, as persoas interesadas poderán recusar aos membros do tribunal cualificador, no prazo de 10 días naturais dende a publicación da súa composición, cando, ao seu xuízo, concorra neles algunha das circunstancias previstas no artigo 24 da Lei 40/2015, do 1 de outubro, de réxime xurídico do sector público. QUINTA.–Solicitudes de participación. As instancias para tomar parte no proceso selectivo deberán axustarse ao disposto no apartado 5 das Bases Xerais. As solicitudes presentaranse, preferentemente, por medios electrónicos a través da sede electrónica do Concello de Santiago de Compostela (sede. santiagodecompostela. gal) O prazo de presentación de solicitudes será de vinte (20) días naturais a partir do día seguinte ao da publicación da convocatoria no Boletín Oficial do Estado. A taxa por dereitos de exame, que deberá aboarse para participar no proceso selectivo, será segundo o indicado nas bases xerais, que ascende á cantidade de 15,85 euros As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, a súa coincidencia coas datas de realización de calquera dos exames ou probas previstos, poderán poñelo en coñecemento do Tribunal, engadindo á comunicación o correspondente informe médico oficial. A comunicación deberá realizarse co tempo suficiente e o Tribunal determinará con base na información da que dispoña se procede ou non realizar a proba nun lugar alternativo ou ben un aprazamento daquela, ou ben ambas medidas conxuntamente. SEXTA.–Admisión de aspirantes. Unha vez finalizado o prazo de presentación de solicitudes, a persoa titular da Concellería competente en materia de Persoal aprobará os listados provisionais de persoas admitidas e excluídas a través dunha resolución que será publicada na páxina web e no taboleiro de edictos do Concello, con indicación das causas de exclusión. As persoas excluídas disporán dun prazo de 10 días hábiles contados a partir do seguinte ao da publicación da resolución para poder subsanar, no seu caso, o defecto que motivou a exclusión ou alegar o que estimen oportuno A estimación ou desestimación das peticións formuladas entenderanse implícitas na nova resolución da Concellería competente en materia de Persoal, que será publicada na páxina web e no taboleiro de edictos do Concello, pola que se aprobarán os listados definitivos de persoas admitidas e excluídas. SÉTIMA.–Sistema selectivo. O sistema selectivo para a provisión das 16 prazas, pola quenda de promoción interna, será o de concurso-oposición.7.1. O procedemento de oposición, que será anterior ao concurso, estará formado por dous exercicios obrigatorios e eliminatorios. O primeiro exercicio consistirá en contestar por escrito, nun tempo máximo de 90 minutos, un cuestionario de 50 preguntas tipo test, relacionadas co temario do anexo II, con respostas alternativas, sendo só unha delas correcta, fixadas polo Tribunal antes da realización da proba, podendo preverse 3 preguntas adicionais de reserva que serán valoradas no caso de que se anule algunha das 50 anteriores. Este exercicio puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. O segundo exercicio consistirá na resolución dun suposto práctico, proposto polo Tribunal sobre as materias do temario, dirixido a apreciar a capacidade das persoas aspirantes para levar a cabo as tarefas administrativas relacionadas coas funcións propias do posto a desenvolver. Este exercicio puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. Os criterios esenciais de valoración desta proba son o nivel de coñecementos, a formación xeral e a claridade de ideas.7.2. Ao procedemento de concurso concorrerán as persoas aspirantes que teñan superado a fase de oposición, e consistirá na valoración polo Tribunal dos méritos alegados e acreditados por aquelas, agás que se trate de documentación que obre nos arquivos do Concello de Santiago de Compostela.7.2.1. Antigüidade: valoraranse os servizos prestados en calquera Administración pública, na subescala auxiliar da Escala de Administración Xeral ou equivalente funcionarial ou laboral, a razón de 0,02 puntos por mes completo, cun máximo de 4 puntos. O persoal que non estea en posesión do título esixido, poderá participar no proceso selectivo en caso de contar cunha antigüidade de 10 anos na subescala auxiliar. De constituír dispensa do requisito para o acceso por falta de titulación, os 10 anos de antigüidade non serán computados como mérito, e só se valorarán os servizos que excedan deses dez anos.7.2.2. Formación: Valorarase a asistencia a cursos de formación e perfeccionamento, impartidos por administracións públicas ou homologados por elas, entendendo por administracións públicas as territoriais (Estado, Comunidade Autónoma, provincia, municipio….), as que teñan competencias en materia educativa e teñan carácter público (universidades públicas., e igualmente os cursos de formación impartidos por organizacións sindicais ou confederacións empresariais no marco dos plans de formación contínua do ministerio para as administracións públicas. Os cursos deberán estar directamente relacionados coas funcións administrativas –tales como procedemento administrativo, atención á cidadanía, réxime local, arquivo e documentación, xestión orzamentaria e tributaria, persoal, urbanismo, informática, lingua galega, e, en xeral, organización e desenvolvemento das técnicas administrativas, e se valorarán a razón de 0,020 puntos por cada hora de formación acreditada, cun límite de 100 horas por acción formativa, de xeito que ningún curso dos aportados se valorará con máis de 2 puntos. Consideracións: – Non se puntuarán xornadas, congresos, reunións profesionais ou similares. – Nos cursos de idiomas ou aplicacións informáticas só se terán en conta os de maior nivel. – Non se terán en conta as certificacións que non especifiquen o número de horas ou referidas a actividades desenvolvidas cunha antigüidade superior aos 10 anos, contados ata o remate do prazo de presentación de instancias, A puntuación máxima a acadar neste apartado será de 3,5 puntos.7.2.3. Exercicio de dereitos de conciliación nos cinco anos anteriores á publicación da convocatoria no Boletín Oficial do Estado, cun límite de 0,50 puntos.  Permiso de maternidade: 0,05 puntos por permiso, cun máximo de 0,20 puntos;  Permiso de paternidade: 0,025 puntos por permiso, cun máximo de 0,10 puntos;  Redución de xornada: 0,016 puntos por mes completo de redución, cun máximo de 0,20 puntos;  Excedencia para coidado de familiar: 0,005 puntos por mes completo de excedencia, cun máximo de 0,20 puntos.7.2.4. Titulación académica superior á esixida (só se valorará a superior obtida) Técnico superior FP ou equivalente. 1 punto. Diplomado universitario ou equivalente:. 2 puntos. Graduado. Licenciado universitario ou equivalente ……. 3 puntos. Doutor. 4 puntos. A puntuación máxima da fase de concurso será de 12 puntos. OITAVA.–Cualificación do proceso selectivo. Os exercicios da fase de oposición serán valorados, cada un deles, cun máximo de 18 puntos, sendo necesario acadar un mínimo de 9 puntos en cada un deles para superalos. Na cualificación dos exercicios tipo test cada resposta contestada correctamente valorarase en positivo; as preguntas non contestadas, é dicir, que figuren todas as opcións en branco, e as contestadas erróneas, non terán valoración. As persoas candidatas que, se fose o caso, participaran anteriormente no mesmo proceso de promoción interna incluído incluída en oferta de emprego do Concello de Santiago de Compostela, e superasen algún dos exercicios sen obter praza, poderán solicitar a exención do primeiro exercicio neste proceso, en cuxo caso se mantería a nota obtida no proceso anterior. A cualificación definitiva será determinada polo resultado obtido no concurso-oposición, atendendo á seguinte fórmula: Puntuación da oposición (proba 1 + proba 2) + puntuación do concurso = resultado proceso selectivo. NOVENA.–Publicación de aprobados e nomeamento.9.1. Rematado o proceso selectivo, o Tribunal propoñerá ao órgano convocante, e fará pública, a relación de aprobados, por orde decrecente de puntuación, cuxo número máximo deberá coincidir co de prazas convocadas.9.2. No caso de empate na puntuación final do proceso selectivo establécese a seguinte orde de prioridade: 1.º. Mellor puntuación acadada no segundo exercicio da fase de oposición (práctico). 2.º. Mellor puntuación acadada no primeiro exercicio da fase de oposición (test). 9.3. As persoas aspirantes como persoal laboral que resultaren aprobadas serán nomeadas funcionarias de carreira do subgrupo do subgrupo C1 de clasificación, subescala administrativa, categoría administrativo. As persoas aspirante laborais que resulten aprobadas, se voluntariamente o deciden, serán igualmente nomeadas funcionarias de carreira da mesma subescala e categoría; en caso contrario manteranse como persoal laboral a “extinguir” en posto de funcionario do subgrupo C1. DÉCIMA.–Impugnación. A convocatoria e as súas bases específicas, así como cantos actos administrativos delas se deriven, poderán ser impugnadas polas persoas interesadas nos casos e na forma previstos na Lei 39/2015, do 01 de outubro, de procedemento administrativo común das administracións públicas. ANEXO II.–TEMARIO TEMA 1.–A Lei 39/2015, do 1 de outubro, do procedemento administrativo común das administracións públicas (I). Disposicións xerais. Interesados no procedemento. Actividade na administración pública. Actos administrativos. TEMA 2.–A Lei 39/2015, do 1 de outubro, do procedemento administrativo común das administracións públicas (II). Garantías do procedemento. Iniciación, ordenación e instrución. TEMA 3.–A Lei 39/2015, do 1 de outubro, do procedemento administrativo común das administracións públicas (III). Terminación do procedemento. A tramitación simplificada. Execución. TEMA 4.–A Lei 39/2015, do 1 de outubro, do procedemento administrativo común das administracións públicas (IV). Revisión de oficio. Recursos administrativos. TEMA 5.–A Lei 40/2015, do 1 de outubro, de réxime xurídico do sector público Disposicións xerais. Órganos das administracións públicas. Principios da potestade sancionadora. Medidas sancionadoras administrativas. Especial referencia á potestade sancionadora local. TEMA 6.–O réxime xurídico da administración electrónica: a sede electrónica e as publicacións electrónicas. A xestión electrónica dos procedementos administrativos: a práctica da notificación por medios electrónicos. TEMA 7.–O persoal ao servizo das administracións públicas. Estrutura da función pública local. Adquisición e perda da condición de funcionarios. Réxime disciplinario. Incompatibilidades. TEMA 8.–Dereitos e deberes do persoal empregado público. Código de conducta. Situacións administrativas dos empregados públicos. Sistema retributivo. TEMA 9.–A Lei 9/2017, do 8 de outubro, de contratos do sector público. Os contratos do sector público. Delimitación dos contratos administrativos. Órganos de contratación nas entidades locais. Selección do contratista e adxudicación dos contratos. TEMA 10.–A Lei de transparencia. TEMA 11.–Deberes do persoal empregado público en materia de prevención de riscos laborais. TEMA 12.–Políticas de igualdade. Medidas de conciliación da vida familiar e laboral. Normativa galega de aplicación: Decreto lexislativo 2/2015, do 12 de febreiro. TEMA 13.–A organización municipal. Os municipios de gran poboación (I). Organización e funcionamento dos órganos municipais necesarios: o Pleno, organización e atribucións; o Alcalde e os tenentes de alcalde; a Xunta de Goberno Local, organización e atribucións. TEMA 14.–Municipios de gran poboación (II). Organización e funcionamento dos órganos municipais necesarios: a asesoría xurídica; os órganos superiores e directivos; os distritos. A comisión especial de suxestións e reclamacións. TEMA 15.–As competencias municipais: sistema de determinación. Competencias propias e delegadas. A reserva de servizos. TEMA 16.–Ordenanzas e regulamentos das entidades locais. Clases. Procedemento de elaboración e aprobación. TEMA 17.–Os recursos das facendas locais. A imposición e ordenación de tributos e o establecemento de recursos non tributarios. TEMA 18.–Os orzamentos municipais. Estrutura do presuposto. Elaboración e aprobación do presuposto. Os créditos e as súas modificacións. TEMA 19.–Execución e liquidación do presuposto. Control e fiscalización. TEMA 20.–As licenzas urbanísticas. Tipos. Competencias e procedemento. As declaracións responsables e as comunicacións previas. TEMA 21.–O deber de conservación. Ordes de execución. A declaración de ruína. A protección da legalidade urbanística. As infraccións e sancións urbanísticas. ANEXO I BASES ESPECÍFICAS POLAS QUE SE REXERÁ O PROCESO SELECTIVO PARA PROVER, MEDIANTE PROMOCIÓN INTERNA, 4 PRAZAS DE CONSERXE, 1 DE PERSOAL LABORAL, A FUNCIONARIZAR, E 3 DE PERSOAL FUNCIONARIO, DO CONCELLO DE SANTIAGO DE COMPOSTELA. PRIMEIRA.–Ámbito de aplicación. A realización das probas selectivas convocadas para prover 4 prazas de conserxe, 1 de persoal laboral e 3 de persoal funcionario, axustarase ao establecido nas bases xerais que rexen os procesos de selección do persoal funcionario de carreira e laboral fixo do Concello de Santiago de Compostela, aprobadas por decreto da concelleira-delegada de Economía e Facenda de data 16/5/2017, e no previsto nas presentes bases específicas. SEGUNDA.–Características das prazas. As prazas de persoal funcionario convocadas están encadradas na Escala de Administración Xeral, subescala subalterna, do subgrupo C2 dos establecidos no artigo 76 do texto refundido do Estatuto básico do empregado público (Real decreto lexislativo 5/2015, do 30 de outubro), do cadro de persoal do Concello de Santiago de Compostela. Unha (1) das prazas de persoal funcionario figura na oferta de emprego público aprobada pola Xunta de Goberno Local o 22 de decembro de 2017 (BOP da Coruña núm.244, do 27/12/2018); unha (1) na oferta de emprego público do ano 2018, aprobada pola Xunta de Goberno Local o 7 de decembro de 2018 (BOP da Coruña núm.241, do 19/12/2019); e unha (1) unha de funcionario na oferta de emprego público do ano 2019, aprobada pola Xunta de Goberno Local o 9 de decembro de 2019 (BOP da Coruña núm.243, do 23/12/2019). A de praza de persoal laboral está incluída na oferta de emprego público do ano 2019, indicada anteriormente. As persoas aspirantes que superen o proceso selectivo permanecerán no posto de traballo que ocupan, que verán alterada na subseguinte modificación da relación de postos de traballo a pertenza á subescala subalterna, para pasar a ser clasificadas no subgrupo C2. TERCEIRA.–Requisitos das persoas aspirantes. As persoas aspirantes que desexen participar neste proceso, ademais dos esixidos con carácter xeral, deberán cumprir os seguintes requisitos: 1.º. Ser persoal funcionario de carreira da Escala de Administración Xeral, subescala subalterna, categoría de uxier ou persoal laboral fixo, ocupando posto de uxier. En ambos os dous casos requirirase ter prestados servizos en ditas clases por un período mínimo de cinco anos, nos termos que establece o Real decreto lexislativo 781/86, no seu artigo 169.2. b) tomando como referencia a data de finalización do prazo para a presentación das solicitudes.2.º. Estar en posesión do título de Graduado Escolar, Formación Profesional 1.º grao ou equivalente. Todos estes requisitos deberán cumprirse polas persoas aspirantes na data de finalización do prazo para a presentación de instancias solicitando tomar parte na convocatoria. CUARTA.–Tribunal cualificador. O Tribunal cualificador estará composto polos seguintes membros:  Presidente/a: persoa funcionaria/laboral do Concello de Santiago de Compostela.  Tres vogais: tres persoas funcionarias/laborais de calquera Administración pública.  Secretario/a: persoa funcionaria/laboral do Concello de Santiago de Compostela. A composición do tribunal será predominantemente técnica e os seus membros en todo caso pertencerán a corpos de igual ou superior grupo ao do corpo ao que optan as persoas aspirantes. Non poderá formar parte do tribunal cualificador o persoal de elección ou de designación política, o persoal funcionario interino ou o persoal eventual, nin aquelas persoas que nos cinco anos anteriores á publicación da convocatoria tivesen realizado tarefas de preparación de aspirantes a probas selectivas ou tivesen colaborado durante ese período con centros de preparación de opositores. Cada membro do tribunal terá o seu suplente. Os titulares e suplentes serán nomeados pola concelleira competente en materia de Persoal cando se dite a resolución pola que se aproba a lista definitiva de admitidos/as ao proceso selectivo. O tribunal queda facultado para a interpretación das bases da convocatoria, así como para resolver cantas dúbidas e incidencias presente a súa aplicación, para estes efectos poderá adoptar os acordos necesarios procurando a boa orde e desenvolvemento do proceso selectivo, podendo as súas resolucións ser recorridas en alzada ante a concelleira delegada de Persoal, de acordo co precisado no artigo 121.1 da Lei 39/2015, do 1 de outubro, de procedemento administrativo común das administracións públicas. O tribunal poderá dispoñer a incorporación aos seus traballos de asesores especialistas para as probas correspondentes dos exercicios que estimen pertinentes, limitándose ditos asesores unicamente a prestar a súa colaboración e asesoramento nas súas especialidades técnicas, con voz pero sen voto. A actuación do tribunal rexerase polo disposto nas presentes bases e na lexislación de réxime xurídico do sector público. Os membros do tribunal que actúen nestas probas selectivas terán dereito a percibir as indemnizacións correspondentes, conforme ao establecido no Real decreto 462/2002, do 24 de maio, e lexislación complementaria, sempre que as súas reunións e realización das probas se realicen en horario fóra da súa xornada ordinaria de traballo. Así mesmo, as persoas interesadas poderán recusar aos membros do tribunal cualificador, no prazo de 10 días naturais dende a publicación da súa composición, cando, ao seu xuízo, concorra neles algunha das circunstancias previstas no artigo 24 da Lei 40/2015, do 1 de outubro, de réxime xurídico do sector público. QUINTA.–Solicitudes de participación. As instancias para tomar parte no proceso selectivo deberán axustarse ao disposto no apartado 5 das Bases Xerais. As solicitudes presentaranse, preferentemente, por medios electrónicos a través da sede electrónica do Concello de Santiago de Compostela (sede. santiagodecompostela. gal). O prazo de presentación de solicitudes será de vinte (20) días naturais a partir do día seguinte ao da publicación da convocatoria no Boletín Oficial do Estado. A taxa por dereitos de exame, que deberá aboarse para participar no proceso selectivo, será segundo o indicado nas bases xerais, que ascende á cantidade de 15,85 euros. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, a súa coincidencia coas datas de realización de calquera dos exames ou probas previstos, poderán poñelo en coñecemento do Tribunal, engadindo á comunicación o correspondente informe médico oficial. A comunicación deberá realizarse co tempo suficiente e o Tribunal determinará con base na información da que dispoña se procede ou non realizar a proba nun lugar alternativo ou ben un aprazamento daquela, ou ben ambas medidas conxuntamente. SEXTA.–Admisión de aspirantes. Unha vez finalizado o prazo de presentación de solicitudes, a persoa titula da Concellería competente en materia de Persoal aprobará os listados provisionais de persoas admitidas e excluídas a través dunha resolución que será publicada na páxina web e no taboleiro de edictos do Concello, con indicación das causas de exclusión. As persoas excluídas disporán dun prazo de 10 días hábiles contados a partir do seguinte ao da publicación da resolución para poder subsanar, no seu caso, o defecto que motivou a exclusión ou alegar o que estimen oportuno A estimación ou desestimación das peticións formuladas entenderanse implícitas na nova resolución da Concellería competente en materia de Persoal, que será publicada na páxina web e no taboleiro de edictos do Concello, pola que se aprobarán os listados definitivos de persoas admitidas e excluídas. SÉTIMA.–Sistema selectivo. O sistema selectivo para a provisión das 4 prazas, 3 de persoal funcionario e 1 de persoal laboral, pola quenda de promoción interna, será o de concurso-oposición 7.1. O procedemento de oposición, que será anterior ao concurso, estará formada por un único exercicio obrigatorio e eliminatorio. O exercicio consistirá en contestar por escrito, nun tempo máximo de 30 minutos, un cuestionario de 20 preguntas tipo test, relacionadas co temario do anexo II, con respostas alternativas, sendo só unha delas correcta, fixadas polo Tribunal antes da realización da proba, podendo preverse 3 preguntas adicionais de reserva que serán valoradas no caso de que se anule algunha das 20 anteriores.7.2. Ao procedemento de concurso concorrerán as persoas aspirantes que teñan superado a fase de oposición, e consistirá na valoración polo Tribunal dos méritos alegados e acreditados por aquelas, agás que se trate de documentación que obre nos arquivos do Concello de Santiago de Compostela.7.2.1. Antigüidade: valoraranse os servizos prestados en calquera Administración pública, na subescala subalterna Escala de Administración Xeral ou equivalente funcionarial ou laboral, a razón de 0,02 puntos por mes completo, cun máximo de 4 puntos.7.2.2. Formación: Valorarase a asistencia a cursos de formación e perfeccionamento, impartidos por administracións públicas ou homologados por elas, entendendo por administracións públicas as territoriais (Estado, Comunidade Autónoma, Provincia, municipio….), as que teñan competencias en materia educativa e teñan carácter público (universidades públicas., e igualmente os cursos de formación impartidos por organizacións sindicais ou confederacións empresariais no marco dos plans de formación contínua do ministerio para as administracións públicas. Os cursos deberán estar directamente relacionados coas funcións administrativas –tales como procedemento administrativo, atención á cidadanía, réxime local, arquivo e documentación, xestión orzamentaria e tributaria, persoal, urbanismo, informática, lingua galega, e, en xeral, organización e desenvolvemento das técnicas administrativas, e se valorarán a razón de 0,020 puntos por cada hora de formación acreditada, cun límite de 100 horas por acción formativa, de xeito que ningún curso dos aportados se valorará con máis de 2 puntos. Consideracións: – Non se puntuarán xornadas, congresos, reunións profesionais ou similares. – Nos cursos de idiomas ou aplicacións informáticas só se terán en conta os de maior nivel. – Non se terán en conta as certificacións que non especifiquen o número de horas ou referidas a actividades desenvolvidas cunha antigüidade superior aos 10 anos, contados ata o remate do prazo de presentación de instancias, A puntuación máxima a acadar neste apartado será de 3,5 puntos.7.2.3. Exercicio de dereitos de conciliación nos cinco anos anteriores á publicación da convocatoria no Boletín Oficial do Estado, cun límite de 0,50 puntos.  Permiso de maternidade: 0,05 puntos por permiso, cun máximo de 0,20 puntos;  Permiso de paternidade: 0,025 puntos por permiso, cun máximo de 0,10 puntos;  Redución de xornada: 0,016 puntos por mes completo de redución, cun máximo de 0,20 puntos;  Excedencia para coidado de familiar: 0,005 puntos por mes completo de excedencia, cun máximo de 0,20 puntos.7.2.4. Titulación académica superior á esixida (só se valorará a superior obtida) Técnico superior FP ou equivalente. 1 punto. Diplomado universitario ou equivalente:. 2 puntos. Graduado. Licenciado universitario ou equivalente ….… 3 puntos. Doutor. 4 puntos. A puntuación máxima da fase de concurso será de 12 puntos. OITAVA.–Cualificación do proceso selectivo. O exercicio da fase de oposición será valorado, cun máximo de 18 puntos, sendo necesario acadar un mínimo de 9 puntos para superalo. Na cualificación do exercicio tipo test cada resposta contestada correctamente valorarase en positivo; as preguntas non contestadas, é dicir, que figuren todas as opcións en branco, e as contestadas erróneas, non terán valoración. As persoas candidatas que, se fose o caso, participaran anteriormente no mesmo proceso de promoción interna convocado en oferta de emprego público do Concello de Santiago de Compostela, e superasen algún dos exercicios sen obter praza, poderán solicitar a exención do primeiro exercicio neste proceso, en cuxo caso se mantería a nota obtida no proceso anterior. A cualificación definitiva será determinada polo resultado obtido no concurso-oposición, atendendo á seguinte fórmula: Puntuación da oposición (proba) + puntuación do concurso = resultado proceso selectivo NOVENA.–Publicación de aprobados e nomeamento.9.1. Rematado o proceso selectivo, o Tribunal propoñerá ao órgano convocante, e fará pública, a relación de aprobados, por orde decrecente de puntuación, cuxo número máximo deberá coincidir co de prazas convocadas.9.2. No caso de empate na puntuación final do proceso selectivo establécese a seguinte orde de prioridade: 3.º. Mellor puntuación acadada no exercicio da fase de oposición (test). 9.3. As persoas aspirantes funcionarias que resultaren aprobadas serán nomeadas funcionarias de carreira do subgrupo C2 de clasificación, subescala subalterna, categoría conserxe. A persoa aspirante laboral que resulte aprobada, se voluntariamente o decide, será igualmente nomeada funcionaria de carreira da mesma subescala e categoría; en caso contrario manterase como persoal laboral a “extinguir” en posto de funcionario do subgrupo C2. DÉCIMA.–Impugnación. A convocatoria e as súas bases específicas, así como cantos actos administrativos delas se deriven, poderán ser impugnadas polas persoas interesadas nos casos e na forma previstos na Lei 39/2015, do 01 de outubro, de procedemento administrativo común das administracións públicas. ANEXO II.–TEMARIO TEMA 1.–O Municipio: Elementos que o compoñen. Competencias. O Termo Municipal. A poboación municipal. O empadroamento. TEMA 2.–A organización municipal. O Alcalde: competencias, Os Tenentes de Alcalde. O Pleno: composición e atribucións. A Xunta de Goberno. TEMA 3.–O Persoal ó servicio das Entidades Locais. Funcionarios: Adquisición e perda da condición de funcionario. Situacións administrativas. Incompatibilidades. Dereitos e deberes. TEMA 4.–Nocións básicas sobre a Lei 31/1995, de Prevención de Riscos Laborais. A prevención dos riscos laborais no exercicio das funcións propias do Persoal Subalterno. movemento de cargas, evacuación de edificios, primeiros auxilios. TEMA 5.–A notificación. Concepto. A súa regulación na Lei 39/2015, de 1 de outubro, do Procedemento Administrativo Común das Administracións Públicas. Os suxeitos da notificación. Obxecto, requisitos e prazos para cursar a notificación. Lugar e medios para a práctica da notificación. O rexeite da notificación. TEMA 6.–A notificación por medio de anuncios. Publicación. A notificación defectuosa. A notificación tácita. A ausencia de notificación. Os rexistros e a sede electrónica. TEMA 7.–Distribución de documentos, obxectos e correspondencia. Servizos postais. TEMA 8.–Control de accesos. Custodia e control de chaves. Apertura e peche de edificios e locais. Preparación de reunións, réxime de precedencias e tratamentos honoríficos. TEMA 9.–Breve descrición do termo municipal de Santiago de Compostela. Localización dos distintos servizos municipais e centros oficiais. Principais vías urbanas, monumentos e lugares de interese cultural, artístico, deportivo e turístico da cidade. TEMA 10.–Dereitos e deberes dos veciños no ámbito local. Información e atención presencial e telefónica. reclamacións, queixas e peticións. Compulsa de documentos e copias auténticas. TEMA 11.–Traslado de cargas. ANEXO I BASES ESPECÍFICAS POLAS QUE SE REXERÁ O PROCESO SELECTIVO PARA PROVER, MEDIANTE PROMOCIÓN INTERNA, 1 PRAZA DE INTENDENTE NO CORPO DA POLICÍA LOCAL DO CONCELLO DE SANTIAGO DE COMPOSTELA. PRIMEIRA.–Ámbito de aplicación. A realización das probas selectivas convocadas para prover 1 praza de intendente no corpo da Policía Local axustarase ao establecido nas bases xerais que rexen os procesos de selección do persoal funcionario de carreira e laboral fixo do Concello de Santiago de Compostela, aprobadas por decreto da concelleira-delegada de Economía e Facenda de data 16/5/2017, e no previsto nas presentes bases específicas. SEGUNDA.–Características da praza. A praza convocada está encadrada na Escala de Administración especial, subescala servizos especiais, do subgrupo A1 dos establecidos no artigo 76 do texto refundido do Estatuto básico do empregado público (Real decreto lexislativo 5/2015, do 30 de outubro), do cadro de persoal do Concello de Santiago de Compostela. Esta praza figura na oferta de emprego público aprobada pola Xunta de Goberno Local o 6 de xullo de 2020 (BOP da Coruña núm.111, do 20/08/2020). TERCEIRA.–Requisitos das persoas aspirantes. As persoas aspirantes que desexen participar neste proceso, ademais dos esixidos con carácter xeral, deberán cumprir os seguintes requisitos: 1.º. Ser funcionario/a de carreira do Corpo de Policía Local do Concello de Santiago de Compostela na categoría de inspector principal, e ter prestados servizos en dita categoría como tal por un período mínimo de tres anos, computándose a estes efectos o tempo de segunda actividade por embarazo ou lactación.2.º. Posuír a titulación académica esixida para a categoría á que se opta, é dicir, titulación universitaria de grao, licenciado, arquitecto, enxeñeiro ou equivalente.3.º. Non ter sido sancionado/a por falta grave ou moi grave, ou telas canceladas. Todos estes requisitos deberán cumprirse polas persoas aspirantes na data de finalización do prazo para a presentación de instancias solicitando tomar parte na convocatoria. CUARTA.–Tribunal cualificador. O Tribunal cualificador estará composto polos seguintes membros:  Presidente/a: persoa funcionaria do Concello de Santiago de Compostela.  Tres vogais: tres persoas funcionarias de calquera Administración pública  Secretario/a: persoa funcionaria do Concello de Santiago de Compostela. A composición do tribunal será predominantemente técnica e os seus membros en todo caso pertencerán a corpos de igual ou superior grupo ao do corpo ao que optan as persoas aspirantes. Non poderá formar parte do tribunal cualificador o persoal de elección ou de designación política, o persoal funcionario interino ou o persoal eventual, nin aquelas persoas que nos cinco anos anteriores á publicación da convocatoria tivesen realizado tarefas de preparación de aspirantes a probas selectivas ou tivesen colaborado durante ese período con centros de preparación de opositores. Cada membro do tribunal terá o seu suplente. Os titulares e suplentes serán nomeados pola concelleira competente en materia de Persoal cando se dite a resolución pola que se aproba a lista definitiva de admitidos/as ao proceso selectivo. O tribunal queda facultado para a interpretación das bases da convocatoria, así como para resolver cantas dúbidas e incidencias presente a súa aplicación, para estes efectos poderá adoptar os acordos necesarios procurando a boa orde e desenvolvemento do proceso selectivo, podendo as súas resolucións ser recorridas en alzada ante a concelleira delegada de Persoal, de acordo co precisado no artigo 121.1 da Lei 39/2015, do 1 de outubro, de procedemento administrativo común das administracións públicas. O tribunal poderá dispoñer a incorporación aos seus traballos de asesores especialistas para as probas correspondentes dos exercicios que estimen pertinentes, limitándose ditos asesores unicamente a prestar a súa colaboración e asesoramento nas súas especialidades técnicas, con voz pero sen voto. A actuación do tribunal rexerase polo disposto nas presentes bases e na lexislación de réxime xurídico do sector público. Os membros do tribunal que actúen nestas probas selectivas terán dereito a percibir as indemnizacións correspondentes, conforme ao establecido no Real decreto 462/2002, do 24 de maio, e lexislación complementaria, sempre que as súas reunións e realización das probas se realicen en horario fóra da súa xornada ordinaria de traballo. Así mesmo, as persoas interesadas poderán recusar aos membros do tribunal cualificador, no prazo de 10 días naturais dende a publicación da súa composición, cando, ao seu xuízo, concorra neles algunha das circunstancias previstas no artigo 24 da Lei 40/2015, do 1 de outubro, de réxime xurídico do sector público. QUINTA.–Solicitudes de participación. As instancias para tomar parte no proceso selectivo deberán axustarse ao disposto no apartado 5 das Bases Xerais. O prazo de presentación de solicitudes será de vinte (20) días naturais a partir do día seguinte ao da publicación da convocatoria no Boletín Oficial do Estado. A taxa por dereitos de exame, que deberá aboarse para participar no proceso selectivo, será segundo o indicado nas bases xerais, que ascende á cantidade de 71,00 euros As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, a súa coincidencia coas datas de realización de calquera dos exames ou probas previstos, poderán poñelo en coñecemento do Tribunal, engadindo á comunicación o correspondente informe médico oficial. A comunicación deberá realizarse co tempo suficiente e o Tribunal determinará con base na información da que dispoña se procede ou non realizar a proba nun lugar alternativo ou ben un aprazamento daquela, ou ben ambas medidas conxuntamente. SEXTA.–Admisión de aspirantes. Unha vez finalizado o prazo de presentación de solicitudes, a persoa titula da Concellería competente en materia de Persoal aprobará os listados provisionais de persoas admitidas e excluídas a través dunha resolución que será publicada na páxina web e no taboleiro de edictos do Concello, con indicación das causas de exclusión. As persoas excluídas disporán dun prazo de 10 días hábiles contados a partir do seguinte ao da publicación da resolución para poder subsanar, no seu caso, o defecto que motivou a exclusión ou alegar o que estimen oportuno A estimación ou desestimación das peticións formuladas entenderanse implícitas na nova resolución da Concellería competente en materia de Persoal, que será publicada na páxina web e no taboleiro de edictos do Concello, pola que se aprobarán os listados definitivos de persoas admitidas e excluídas. SÉTIMA.–Sistema selectivo. O sistema selectivo para a provisión desta praza, pola quenda de promoción interna, será o de concurso-oposición). 7.1. O procedemento de concurso, que non terá carácter eliminatorio, consistirá na comprobación, avaliación e cualificación dos seguintes méritos, ate un máximo de 24 puntos: A) Titulacións académicas: – Título universitario de posgrao, doutor o equivalente: 3,00 puntos. – Título universitario de grao, licenciado, arquitecto, enxeñeiro ou equivalente: 2,00 puntos. – Técnico superior, diplomado universitario, enxeñeiro técnico, arquitecto técnico, diplomado superior en criminoloxía, ciencias políticas ou equivalente: 1,50 puntos. – Bacharelato, técnico ou equivalente: 0,50 puntos. A valoración das titulacións académicas axustarase ás seguintes regras: 1.ª. A puntuación máxima que poderá obterse será a de 4,00 puntos.2.ª. Non se valorarán as titulacións requiridas para o acceso á categoría de intendente, agás que se posúa máis dunha. Tampouco se terán en conta as titulacións necesarias ou as que se empregasen como vía de acceso para a obtención dunha titulación superior xa requirida ou valorada.3.ª. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza esta e, se é o caso, o BOE no que se publica.4.ª. Só se valorarán os títulos antes citados, non os cursos realizados para a súa obtención. B) Antigüidade: – Por cada ano de servizos ou fracción superior a seis meses prestados no corpo de policía local: 0,20 puntos. – Por cada ano de servizos ou fracción superior a seis meses prestados noutros corpos e forzas de seguranza: 0,10 puntos. – Por cada ano se servizos ou fracción superior a seis meses prestados noutros corpos das administracións públicas: 0,05 puntos. Regras de valoración: 5.ª. Só serán tidos en conta os servizos prestados como funcionario de carreira.6.ª. A puntuación máxima que poderá obterse será a de 4,00 puntos. C) Formación e docencia. C.1. Formación profesional continua: os cursos de formación profesional ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: – Cada hora presencial en actividades con exame de aproveitamento: 0,025 puntos. – Cada hora a distancia en actividades con exame de aproveitamento: 0,020 puntos. – Cada hora en actividades formativas de asistencia presencial: 0,015 puntos. – Cada hora en actividades formativas de asistencia en formación en liña: 0,010 puntos. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: – Ata 20 horas lectivas: só asistencia 0,20 puntos; aproveitamento 0,30 puntos. – Entre 21 e 40 horas lectivas: só asistencia 0,35 puntos; aproveitamento 0,50 puntos. – Entre 41 e 70 horas lectivas: só asistencia 0,45 puntos; aproveitamento 0,65 puntos. – Entre 71 e 100 horas lectivas: só asistencia 0,50 puntos; aproveitamento 0,75 puntos. – Entre 101 e 200 horas lectivas: só asistencia 0,75 puntos; aproveitamento 1,00 punto. – Máis de 200 horas lectivas: só asistencia 1,00 punto; aproveitamento 1,30 puntos. Non se terán en conta, para os efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguranza; os cursos repetidos, agás que transcorrese un período superior a cinco anos desde a finalización do primeiro curso, e os cursos necesarios para a obtención das titulacións do apartado A, nin a superación de materias destes C.2. Docencia: a participación como profesor en cursos ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de policía local, ou tamén ao colectivo dos corpos e forzas de seguranza, valoraranse por hora impartida a razón de: – Cada hora en actividades formativas de asistencia presencial: 0,020 puntos. – Cada hora en actividades de formación en liña: 0,015 puntos. A participación como profesor en cursos ou outras actividades formativas de manifesto interese policial dirixidos en particular aos corpos de policía local, ou tamén ao colectivo das forzas e corpos de seguranza, desenvoltas nas universidades, administracións públicas ou a través dos plans de formación continua, valoraranse por hora impartida a razón de: – Cada hora en actividades formativas de asistencia presencial: 0,015 puntos. – Cada hora en actividades de formación en liña: 0,010 puntos. O mesmo curso impartido en máis dunha ocasión só computará unha vez, agás que transcorrese un período superior a cinco anos dende a súa impartición. Os méritos por formación e docencia deberán acreditarse dentro do prazo de inscrición ao proceso selectivo, mediante a presentación dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso. A puntuación máxima a acadar por formación e docencia será de 8,00 puntos. D) Distincións e recompensas oficias. – Placa individual ao mérito da policía local: 2,00 puntos. – Placa colectiva ao mérito da policía local: 1,5 puntos. – Medalla ao mérito da policía local: 1,00 punto. – Medalla ou cruz ao mérito policial doutros corpos: 0,75 puntos. – Distinción do órgano colexiado competente do concello: 0,25 puntos. Puntuación máxima do apartado D: 2,00 puntos. E) Idiomas. O coñecemento doutro idioma distinto ao español e ao galego, acreditado por certificado de Escola Oficial de Idiomas, valorarase a razón de: a) Ciclos. – Certificado de superación do ciclo elemental: 1,00 punto. – Certificado de superación do ciclo superior: 2,00 puntos. b) Niveis. – Certificado superación nivel básico: 0,65 puntos. – Certificado superación nivel intermedio: 1,30 puntos. – Certificado superación nivel avanzado: 2,00 puntos. Só se terá en conta o ciclo ou nivel de máis valor dos que se acrediten. Puntuación máxima deste apartado E: 4,00 puntos. F) Lingua galega. – Celga 1: 0,25. – Celga 2: 0,50. – Celga 3: 0,75. – Celga 4: 1,00. – Curso de iniciación: 0,75. – Curso de perfeccionamento: 1,00. – Curso de linguaxe administrativa nivel medio: 1,50. – Curso de linguaxe administrativa nivel superior: 2,00. Só se terá en conta o título de máis nivel dos que se acrediten. Puntuación máxima do apartado F: 2,00 puntos. G) Conciliación: o exercicio de dereitos de conciliación nos cinco anos anteriores á publicación da convocatoria no Boletín Oficial do Estado: – Permiso de maternidade: 0,05 puntos por permiso, cun máximo de 0,20 puntos; – Permiso de paternidade: 0,025 puntos por permiso, cun máximo de 0,10 puntos; – Redución de xornada: 0,016 puntos por mes completo de redución, cun máximo de 0,20 puntos; – Excedencia para coidado de familiar: 0,005 puntos por mes completo de excedencia, cun máximo de 0,20 puntos.7.2. O procedemento de oposición, que será posterior ao concurso, consistirá en dúas probas de coñecemento referidas ao temario achegado ás presentes bases específicas. A primeira proba consistirá nun cuestionario tipo test de 120 preguntas, con catro respostas alternativas, a realizar nun tempo máximo de dúas horas. O test cualificarase de 0 a 10 puntos, sendo preciso acadar 5 puntos para non quedar eliminado; a puntuación do exercicio obterase segundo a seguinte fórmula: Nota da proba = [preguntas acertadas – (preguntas falladas ou non contestadas / 3)] / 12 A segunda proba consistirá na resolución dun caso práctico relacionado co temario, que as persoas aspirantes deberán desenvolver nun prazo máximo dunha hora, e que deberán de ler ante o Tribunal. Entre o final da primeira proba e o inicio da segunda deberá transcorrer un prazo mínimo de 48 horas. OITAVA.–Cualificación do proceso selectivo. Os méritos serán valorados segundo os criterios da base 7.1, ata un máximo de 24 puntos. E na fase de oposición, cada proba será valorada de 0 a 10 puntos, sendo necesario acadar en cada unha delas un mínimo de 5 puntos para superala. Tendo en conta que neste sistema á fase de concurso lle corresponde unha porcentaxe máxima do 40% da puntuación total, e á fase de oposición o 60% restante, a puntuación final obterase aplicando a seguinte fórmula: (puntos concurso / 6) + (puntos oposición / 3,33) = puntuación final As persoas aspirantes que resultaren aprobadas serán nomeadas funcionarias de carreira do subgrupo A1 de clasificación NOVENA.–Publicación de aprobados e nomeamento en prácticas.9.1. Rematado o proceso selectivo, o Tribunal propoñerá ao órgano convocante e fará pública a relación de aprobados, por orde decrecente de puntuación, cuxo número máximo deberá coincidir co de prazas convocadas.9.2. No caso de empate na puntuación final do proceso selectivo, por ser un grupo con infrarepresentación do sexo feminino, e en aplicación do disposto no art.49.1 do Texto refundido das disposicións legais da Comunidade Autónoma de Galicia en materia de igualdade (Decreto Lexislativo 2/2015, do 12 de febreiro), e art.10.2 do Decreto 243/2008, do 16 de outubro, serán admitidas as mulleres, agás que considerando obxectivamente todas as circunstancias concorrentes nos candidatos de ambos sexos existan motivos non discriminatorios para preferir o home.9.3. As persoas aspirantes que resultaren aprobadas serán nomeadas persoal funcionario en prácticas, cos dereitos e deberes que legalmente lles corresponden, no momento no que dea comezo o curso de capacitación na academia galega de seguridade pública. A superación do devandito curso constituirá requisito indispensable para acceder á condición de funcionario/a de carreira na nova categoría. Estarán exentos do mesmo as persoas que o teñan superado con anterioridade na Academia Galega de Seguridade Pública e, no seu caso, os funcionarios nomeados pola cota de mobilidade dende a mesma categoría. DÉCIMA.–Nomeamento como persoal funcionario de carreira e adxudicación de destinos. Superado o curso selectivo de capacitación, a Academia Galega de Seguridade Pública emitirá informe nestes termos, de xeito que poida procederse ao nomeamento como persoal funcionario de carreira e á toma de posesión no posto concreto. UNDÉCIMA.–Impugnación. A convocatoria e as súas bases específicas, así como cantos actos administrativos delas se deriven, poderán ser impugnadas polas persoas interesadas nos casos e na forma previstos na Lei 39/2015, do 1 de outubro, de procedemento administrativo común das administracións públicas. ANEXO II.–TEMARIO TEMA 1.–O Estado. Concepto. Elementos. A división de poderes. Funcións. Organización do Estado español. Constitución. Concepto e clases. O poder constituínte. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación. TEMA 2.–Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguranza. TEMA 3.–Dereitos fundamentais e liberdades públicas II: dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución. TEMA 4.–Dereitos fundamentais e liberdades públicas III: Dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. TEMA 5.–A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e a liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición. TEMA 6.–Dereitos e deberes dos cidadáns. Os principios reitores da política social e económica. TEMA 7.–As garantías dos dereitos e liberdades. Suspensión xeral e individual destes. O Valedor do Pobo. TEMA 8.–A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno. TEMA 9.–O Poder Xudicial. Principios constitucionais. Estrutura e organización do sistema xudicial español. O Tribunal Constitucional. TEMA 10.–Organización territorial do Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. Mención ao Tribunal Superior de Xustiza. TEMA 11.–Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía para Galicia. TEMA 12.–O dereito administrativo. Fontes e xerarquía das normas. TEMA 13.–O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión. TEMA 14.–O procedemento administrativo. Concepto e principios xerais. Clases. Os interesados. A estrutura do procedemento administrativo. TEMA 15.–Responsabilidade das administracións públicas e das súas autoridades e demais persoal ao seu servizo. Peculiaridades do ámbito local. TEMA 16.–O réxime local español. Principios constitucionais e regulación xurídica. Tipos de entidades locais. TEMA 17.–O municipio. Concepto e elementos. Competencias municipais. A provincia: concepto, elementos e competencias. TEMA 18.–A organización e funcionamento do municipio. O Pleno. O alcalde. A Xunta de Goberno Local. Outros órganos municipais. TEMA 19.–Os bens das entidades locais. Réxime de utilización dos bens de dominio público. TEMA 20.–O servizo público na esfera local. Modos de xestión dos servizos públicos. TEMA 21.–Ordenanzas, regulamentos e bandos. Clases e procedemento de elaboración e aprobación. TEMA 22.–A licenza municipal. Tipos. Actividades sometidas a licenza. Tramitación. TEMA 23.–As multas municipais. Concepto e clases. Procedemento para o exercicio da potestade sancionadora da Administración. TEMA 24.–Os orzamentos municipais. Concepto e clases. Ingresos municipais. As ordenanzas fiscais. Documentos contables. TEMA 25.–Función pública local. A súa organización. Adquisición e perda da condición de funcionario. TEMA 26.–Dereitos, deberes e incompatibilidades dos funcionarios públicos. Situacións administrativas. TEMA 27.–A función policial como servizo público. Concepto de policía. Modelo policial español. TEMA 28.–Lei orgánica de forzas e corpos de seguranza. Disposicións xerais. Principios básicos de actuación. Disposicións estatutarias comúns. Réxime disciplinario. TEMA 29.–Competencias das forzas e corpos de seguranza do Estado. As policías autónomas. As policías locais. TEMA 30.–Lei de coordinación das policías locais de Galicia. Estrutura e aspectos esenciais. TEMA 31.–A selección, formación, promoción e mobilidade das policías locais de Galicia. TEMA 32.–Réxime disciplinario da policía local. Réxime de incompatibilidades. Segunda actividade. Retribucións. TEMA 33.–A policía local como instituto armado de natureza civil. Lexislación aplicable en materia de armamento. O uso de armas de fogo. TEMA 34.–A actividade da policía local como policía administrativa I: consumo, abastos, mercados. Ven- da ambulante. TEMA 35.–A actividade da policía local como policía administrativa II: espectáculos públicos, actividades recreativas e establecementos públicos. TEMA 36.–A actividade da policía local como policía administrativa III: urbanismo. Infraccións e sancións. A protección ambiental: prevención e calidade ambiental, residuos e disciplina ambiental. TEMA 37.–A Lei de emerxencias de Galicia: aspectos fundamentais. TEMA 38.–Os plans de emerxencia. Coordinación de todas as administracións. Actuación policial. TEMA 39.–Concepto e contido do dereito penal. Principios que o informan. Principio de legalidade. Principio de irretroactividade e as súas excepcións. TEMA 40.–Delitos e delitos leves. Circunstancias modificativas da responsabilidade criminal. TEMA 41.–Persoas responsables: autores e cómplices. Graos de execución do delito. TEMA 42.–Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais. TEMA 43.–Delitos contra a Administración pública. TEMA 44.–Atentados contra a autoridade e as súas axentes. Desordes públicas. TEMA 45.–Homicidio e as súas formas. TEMA 46.–Delitos contra o patrimonio e a orde socioeconómica. TEMA 47.–Delitos contra a saúde pública. Tráfico de drogas. TEMA 48.–Delitos relativos á ordenación do territorio e á protección do patrimonio histórico e do ambiente. TEMA 49.–Delitos contra a seguranza viaria. Delitos leves cometidos con ocasión da circulación de vehículos a motor. Lesións e danos imprudentes. TEMA 50.–Delitos leves contra as persoas e contra o patrimonio. TEMA 51.–As penas. Concepto, clases: privativas de liberdade, privativas de dereito e multa. Clasificación pola súa gravidade: graves, menos graves e leves. TEMA 52.–A xurisdición e competencias dos xulgados e tribunais penais. Normas de funcionamento. Procedementos xudiciais en materia penal. O sistema procesual español. Principios que o rexen. O Ministerio Fiscal. TEMA 53.–A policía local como policía xudicial. Lexislación e funcións. TEMA 54.–O atestado policial na Lei de axuizamento criminal. Concepto e estrutura. TEMA 55.–Entrada e rexistro en lugar pechado. Intervención das comunicacións telefónicas, intervención das comunicacións postais. A filmación videográfica en espazos públicos. Uso da información obtida por estes medios. TEMA 56.–Detención: concepto, clases e supostos. Prazos de detención. Obrigas do funcionario que efectúa unha detención. TEMA 57.–Contido da asistencia letrada ao detido. Dereito do detido. Responsabilidades penais en que pode incorrer o funcionario que efectúa unha detención. O procedemento de habeas corpus. TEMA 58.–Lei de seguranza viaria. Regulamentos de desenvolvemento. Estrutura e conceptos xerais. TEMA 59.–Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. TEMA 60.–Vehículos e transportes especiais. Cinto e casco de seguranza. Circulación por zonas peonís. Comportamento en caso de emerxencia. TEMA 61.–Sinais de circulación. Clasificación e orde de prioridade. TEMA 62.–Permisos e licenzas de condución: as súas clases. Intervención, suspensión e revogación. TEMA 63.–Transporte de mercadorías perigosas por estrada. Normativa legal. Intervención en caso de accidente. TEMA 64.–A inspección técnica de vehículos. Transporte escolar: normativa vixente. O tacógrafo: definición e uso. TEMA 65.–Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio. TEMA 66.–Accidentes de circulación: definición, tipos e actuacións da policía local. TEMA 67.–Alcoholemia. Datos. A súa consideración segundo a normativa vixente. Doutrina constitucional. Procedemento de indagación do grao de impregnación alcohólica. TEMA 68.–Técnicas de tráfico I: ordenación e regulación do tráfico rodado. Conceptos básicos: densidade, intensidade, capacidade e velocidade. Sinalización das vías. Características dos sinais de tráfico. Instalación de semáforos. TEMA 69.–Técnicas de tráfico II: o estacionamento de vehículos. Concepto e problemática. Ordenación do estacionamento. Circulación peonil. TEMA 70.–Vehículos abandonados na vía pública. Obxectos perdidos. TEMA 71.–Toxicomanías. Clasificación das drogas. Lexislación aplicable. TEMA 72.–Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social, cultural. TEMA 73.–Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos. A policía como servizo á cidadanía. Colaboración con outros servizos municipais. TEMA 74.–Minorías étnicas e culturais. Racismo e xenofobia. Actitudes, valores, prexuízos e estereotipos. Formación de actitudes e relación coa conduta. Actitude policial ante a sociedade intercultural. TEMA 75.–Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas. TEMA 76.–Situacións de crise ou desastres. Efectos e reaccións ante estas situacións. TEMA 77.–Comunicación: elementos, redes, fluxos, obstáculos. Comunicación con superiores e subordinados. Equipos de traballo e atención á cidadanía. TEMA 78.–O mando: concepto, estilos, calidades, trazos e regras; características do mando: funcións, estilos, metodoloxía; relación con subordinados; técnicas de dirección e reunións. TEMA 79.–Toma de decisións: proceso, deberes cara á organización e relación cos subordinados; poder e autoridade. TEMA 80.–Técnicas de dirección de persoal: concepto, funcións e responsabilidade. Planificación. Organización, distribución, execución e control do traballo policial. Reunións de grupo. Formación, reciclaxe e perfeccionamento profesional dos membros do equipo. TEMA 81.–Calidade nos corpos de policía local. TEMA 82.–A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión. TEMA 83.–Responsabilidade no exercicio profesional. Principio de xerarquía e subordinación. Relacións interpersoais. Integridade e imparcialidade. Consideración ética da dirección de persoal. TEMA 84.–Deontoloxía profesional. Código de conduta para funcionarios encargados de facer cumprir a lei. Declaración do Consello de Europa sobre a policía. Principios básicos de actuación policial. TEMA 85.–A investigación policial. Concepto e fins. Fundamentos da información nun Estado de dereito. Técnicas de investigación. A información na investigación. Fontes de información. TEMA 86.–A identificación policial. Arquivos policiais. Fondos documentais. Fotos e álbums. Notas informativas. Operacións de vixilancia e seguimento. Definicións. Clases. Fases. Persoal. Redacción de informes. TEMA 87.–A intervención. A policía como servizo público: o auxilio ao cidadán. Causas da intervención. Toma de decisións. As dilixencias policiais e o informe. TEMA 88.–A prevención. Vixilancia das cidades. Presenza policial na rúa. Autoprotección durante o servizo. TEMA 89.–Seguranza cidadá e estrutura policial. Clasificación. Servizos. Unidades e grupos básicos. Natureza operativa. Funcións. TEMA 90.–Custodia de persoas. Ingreso de detidos en dependencias policiais. Formalidades. Vixilancia de menores e outros supostos especiais. ANEXO I BASES ESPECÍFICAS POLAS QUE SE REXERÁ O PROCESO SELECTIVO PARA PROVER, MEDIANTE PROMOCIÓN INTERNA, 1 PRAZA DE INSPECTOR PRINCIPAL NO CORPO DA POLICÍA LOCAL DO CONCELLO DE SANTIAGO DE COMPOSTELA. PRIMEIRA.–Ámbito de aplicación. A realización das probas selectivas convocadas para prover 1 praza de inspector principal no corpo da Policía Local axustarase ao establecido nas bases xerais que rexen os procesos de selección do persoal funcionario de carreira e laboral fixo do Concello de Santiago de Compostela, aprobadas por decreto da concelleira-delegada de Economía e Facenda de data 16/5/2017, e no previsto nas presentes bases específicas. SEGUNDA.–Características da praza. A praza convocada está encadrada na Escala de Administración especial, subescala servizos especiais, do subgrupo A2 dos establecidos no artigo 76 do texto refundido do Estatuto básico do empregado público (Real decreto lexislativo 5/2015, do 30 de outubro), do cadro de persoal do Concello de Santiago de Compostela. Esta praza figura na ampliación da oferta de emprego público de 2018, aprobada pola Xunta de Goberno Local o 28/02/2019 (BOP da Coruña núm.78, do 25/04/2019). TERCEIRA.–Requisitos das persoas aspirantes. As persoas aspirantes que desexen participar neste proceso, ademais dos esixidos con carácter xeral, deberán cumprir os seguintes requisitos: 1.º. Ser funcionario/a de carreira do Corpo de Policía Local do Concello de Santiago de Compostela na categoría de inspector, e ter prestados servizos en dita categoría como tal por un período mínimo de tres anos, computándose a estes efectos o tempo de segunda actividade por embarazo ou lactación.2.º. Posuír a titulación académica esixida para a categoría á que se opta, é dicir, titulación universitaria de grao, licenciado, arquitecto, enxeñeiro ou equivalente.3.º. Non ter sido sancionado/a por falta grave ou moi grave, ou telas canceladas.4.º. Faltarlle máis dun ano para o pase á situación de segunda actividade por razón de idade. Todos estes requisitos deberán cumprirse polas persoas aspirantes na data de finalización do prazo para a presentación de instancias solicitando tomar parte na convocatoria. CUARTA.–Tribunal cualificador. O Tribunal cualificador estará composto polos seguintes membros:  Presidente/a: persoa funcionaria do Concello de Santiago de Compostela.  Tres vogais: tres persoas funcionarias de calquera Administración pública.  Secretario/a: persoa funcionaria do Concello de Santiago de Compostela. A composición do tribunal será predominantemente técnica e os seus membros en todo caso pertencerán a corpos de igual ou superior grupo ao do corpo ao que optan as persoas aspirantes. Non poderá formar parte do tribunal cualificador o persoal de elección ou de designación política, o persoal funcionario interino ou o persoal eventual, nin aquelas persoas que nos cinco anos anteriores á publicación da convocatoria tivesen realizado tarefas de preparación de aspirantes a probas selectivas ou tivesen colaborado durante ese período con centros de preparación de opositores. Cada membro do tribunal terá o seu suplente. Os titulares e suplentes serán nomeados pola concelleira competente en materia de Persoal cando se dite a resolución pola que se aproba a lista definitiva de admitidos/as ao proceso selectivo. O tribunal queda facultado para a interpretación das bases da convocatoria, así como para resolver cantas dúbidas e incidencias presente a súa aplicación, para estes efectos poderá adoptar os acordos necesarios procurando a boa orde e desenvolvemento do proceso selectivo, podendo as súas resolucións ser recorridas en alzada ante a concelleira delegada de Persoal, de acordo co precisado no artigo 121.1 da Lei 39/2015, do 1 de outubro, de procedemento administrativo común das administracións públicas. O tribunal poderá dispoñer a incorporación aos seus traballos de asesores especialistas para as probas correspondentes dos exercicios que estimen pertinentes, limitándose ditos asesores unicamente a prestar a súa colaboración e asesoramento nas súas especialidades técnicas, con voz pero sen voto. A actuación do tribunal rexerase polo disposto nas presentes bases e na lexislación de réxime xurídico do sector público. Os membros do tribunal que actúen nestas probas selectivas terán dereito a percibir as indemnizacións correspondentes, conforme ao establecido no Real decreto 462/2002, do 24 de maio, e lexislación complementaria, sempre que as súas reunións e realización das probas se realicen en horario fóra da súa xornada ordinaria de traballo. Así mesmo, as persoas interesadas poderán recusar aos membros do tribunal cualificador, no prazo de 10 días naturais dende a publicación da súa composición, cando, ao seu xuízo, concorra neles algunha das circunstancias previstas no artigo 24 da Lei 40/2015, do 1 de outubro, de réxime xurídico do sector público. QUINTA.–Solicitudes de participación. As instancias para tomar parte no proceso selectivo deberán axustarse ao disposto no apartado 5 das Bases Xerais. O prazo de presentación de solicitudes será de vinte (20) días naturais a partir do día seguinte ao da publicación da convocatoria no Boletín Oficial do Estado. A taxa por dereitos de exame, que deberá aboarse para participar no proceso selectivo, será segundo o indicado nas bases xerais, que ascende á cantidade de 71,00 euros As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, a súa coincidencia coas datas de realización de calquera dos exames ou probas previstos, poderán poñelo en coñecemento do Tribunal, engadindo á comunicación o correspondente informe médico oficial. A comunicación deberá realizarse co tempo suficiente e o Tribunal determinará con base na información da que dispoña se procede ou non realizar a proba nun lugar alternativo ou ben un aprazamento daquela, ou ben ambas medidas conxuntamente. SEXTA.–Admisión de aspirantes. Unha vez finalizado o prazo de presentación de solicitudes, a persoa titula da Concellería competente en materia de Persoal aprobará os listados provisionais de persoas admitidas e excluídas a través dunha resolución que será publicada na páxina web e no taboleiro de edictos do Concello, con indicación das causas de exclusión. As persoas excluídas disporán dun prazo de 10 días hábiles contados a partir do seguinte ao da publicación da resolución para poder subsanar, no seu caso, o defecto que motivou a exclusión ou alegar o que estimen oportuno. A estimación ou desestimación das peticións formuladas entenderanse implícitas na nova resolución da Concellería competente en materia de Persoal, que será publicada na páxina web e no taboleiro de edictos do Concello, pola que se aprobarán os listados definitivos de persoas admitidas e excluídas. SÉTIMA.–Sistema selectivo. O sistema selectivo para a provisión desta praza, pola quenda de promoción interna, será o de concurso-oposición). 7.1. O procedemento de concurso, que non terá carácter eliminatorio, consistirá na comprobación, avaliación e cualificación dos seguintes méritos, ate un máximo de 24 puntos: A) Titulacións académicas: – Título universitario de posgrao, doutor o equivalente: 3,00 puntos. – Título universitario de grao, licenciado, arquitecto, enxeñeiro ou equivalente: 2,00 puntos. – Técnico superior, diplomado universitario, enxeñeiro técnico, arquitecto técnico, diplomado superior en criminoloxía, ciencias políticas ou equivalente: 1,50 puntos. – Bacharelato, técnico ou equivalente: 0,50 puntos. A valoración das titulacións académicas axustarase ás seguintes regras: 1.º. A puntuación máxima que poderá obterse será a de 4,00 puntos.2.º. Non se valorarán as titulacións requiridas para o acceso á categoría de intendente, agás que se posúa máis dunha. Tampouco se terán en conta as titulacións necesarias ou as que se empregasen como vía de acceso para a obtención dunha titulación superior xa requirida ou valorada.3.º. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza esta e, se é o caso, o BOE no que se publica.4.º. Só se valorarán os títulos antes citados, non os cursos realizados para a súa obtención. B) Antigüidade: – cada ano de servizos ou fracción superior a seis meses prestados no corpo de policía local: 0,20 puntos. – Por cada ano de servizos ou fracción superior a seis meses prestados noutros corpos e forzas de seguranza: 0,10 puntos. – Por cada ano se servizos ou fracción superior a seis meses prestados noutros corpos das administracións públicas: 0,05 puntos. Regras de valoración: 1.ª. Só serán tidos en conta os servizos prestados como funcionario de carreira.2.ª. A puntuación máxima que poderá obterse será a de 4,00 puntos. C) Formación e docencia. C.1. Formación profesional continua: os cursos de formación profesional ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: – Cada hora presencial en actividades con exame de aproveitamento: 0,025 puntos. – Cada hora a distancia en actividades con exame de aproveitamento: 0,020 puntos. – Cada hora en actividades formativas de asistencia presencial: 0,015 puntos. – Cada hora en actividades formativas de asistencia en formación en liña: 0,010 puntos. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: – Ata 20 horas lectivas: só asistencia 0,20 puntos; aproveitamento 0,30 puntos. – Entre 21 e 40 horas lectivas: só asistencia 0,35 puntos; aproveitamento 0,50 puntos. – Entre 41 e 70 horas lectivas: só asistencia 0,45 puntos; aproveitamento 0,65 puntos. – Entre 71 e 100 horas lectivas: só asistencia 0,50 puntos; aproveitamento 0,75 puntos. – Entre 101 e 200 horas lectivas: só asistencia 0,75 puntos; aproveitamento 1,00 punto. – Máis de 200 horas lectivas: só asistencia 1,00 punto; aproveitamento 1,30 puntos. Non se terán en conta, para os efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguranza; os cursos repetidos, agás que transcorrese un período superior a cinco anos desde a finalización do primeiro curso, e os cursos necesarios para a obtención das titulacións do apartado A, nin a superación de materias destes C.2. Docencia: a participación como profesor en cursos ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de policía local, ou tamén ao colectivo dos corpos e forzas de seguranza, valoraranse por hora impartida a razón de: – Cada hora en actividades formativas de asistencia presencial: 0,020 puntos. – Cada hora en actividades de formación en liña: 0,015 puntos. A participación como profesor en cursos ou outras actividades formativas de manifesto interese policial dirixidos en particular aos corpos de policía local, ou tamén ao colectivo das forzas e corpos de seguranza, desenvoltas nas universidades, administracións públicas ou a través dos plans de formación continua, valoraranse por hora impartida a razón de: – Cada hora en actividades formativas de asistencia presencial: 0,015 puntos. – Cada hora en actividades de formación en liña: 0,010 puntos. O mesmo curso impartido en máis dunha ocasión só computará unha vez, agás que transcorrese un período superior a cinco anos dende a súa impartición. Os méritos por formación e docencia deberán acreditarse dentro do prazo de inscrición ao proceso selectivo, mediante a presentación dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso. A puntuación máxima a acadar por formación e docencia será de 8,00 puntos. D) Distincións e recompensas oficias. – Placa individual ao mérito da policía local: 2,00 puntos. – Placa colectiva ao mérito da policía local: 1,5 puntos. – Medalla ao mérito da policía local: 1,00 punto. – Medalla ou cruz ao mérito policial doutros corpos: 0,75 puntos. – Distinción do órgano colexiado competente do concello: 0,25 puntos. Puntuación máxima do apartado D: 2,00 puntos. E) Idiomas. O coñecemento doutro idioma distinto ao español e ao galego, acreditado por certificado de Escola Oficial de Idiomas, valorarase a razón de: a) Ciclos. – Certificado de superación do ciclo elemental: 1,00 punto. – Certificado de superación do ciclo superior: 2,00 puntos. b) Niveis. – Certificado superación nivel básico: 0,65 puntos. – Certificado superación nivel intermedio: 1,30 puntos. – Certificado superación nivel avanzado: 2,00 puntos. Só se terá en conta o ciclo ou nivel de máis valor dos que se acrediten. Puntuación máxima deste apartado E: 4,00 puntos. F) Lingua galega. – Celga 1: 0,25. – Celga 2: 0,50. – Celga 3: 0,75. – Celga 4: 1,00. – Curso de iniciación: 0,75. – Curso de perfeccionamento: 1,00. – Curso de linguaxe administrativa nivel medio: 1,50. – Curso de linguaxe administrativa nivel superior: 2,00. Só se terá en conta o título de máis nivel dos que se acrediten. Puntuación máxima do apartado F: 2,00 puntos. G) Conciliación: o exercicio de dereitos de conciliación nos cinco anos anteriores á publicación da convocatoria no Boletín Oficial do Estado: – Permiso de maternidade: 0,05 puntos por permiso, cun máximo de 0,20 puntos; – Permiso de paternidade: 0,025 puntos por permiso, cun máximo de 0,10 puntos; – Redución de xornada: 0,016 puntos por mes completo de redución, cun máximo de 0,20 puntos; – Excedencia para coidado de familiar: 0,005 puntos por mes completo de excedencia, cun máximo de 0,20 puntos.7.2. O procedemento de oposición, que será posterior ao concurso, consistirá en dúas probas de coñecemento referidas ao temario achegado ás presentes bases específicas. A primeira proba consistirá nun cuestionario tipo test de 120 preguntas, con catro respostas alternativas, a realizar nun tempo máximo de dúas horas. O test cualificarase de 0 a 10 puntos, sendo preciso acadar 5 puntos para non quedar eliminado. A puntuación do exercicio obterase de acordo coa seguinte fórmula: Nota da proba = [preguntas acertadas – (preguntas falladas ou non contestadas /3) ] / 12 A segunda proba consistirá na resolución dun caso práctico relacionado co temario, que as persoas aspirantes deberán desenvolver nun prazo máximo dunha hora, e que deberán de ler ante o Tribunal. Entre o final da primeira proba e o inicio da segunda deberá transcorrer un prazo mínimo de 48 horas. OITAVA.–Cualificación do proceso selectivo. Os méritos serán valorados segundo os criterios da base 7.1, ata un máximo de 24 puntos. E na fase de oposición, cada proba será valorada de 0 a 10 puntos, sendo necesario acadar en cada unha delas un mínimo de 5 puntos para superala. Tendo en conta que neste sistema á fase de concurso lle corresponde unha porcentaxe máxima do 40% da puntuación total, e á fase de oposición o 60% restante, a puntuación final obterase aplicando a seguinte fórmula: (puntos concurso / 6) + (puntos oposición / 3,33) = puntuación final. NOVENA.–Publicación de aprobados e nomeamento en prácticas.9.1. Rematado o proceso selectivo, o Tribunal propoñerá ao órgano convocante e fará pública a relación de aprobados, por orde decrecente de puntuación, cuxo número máximo deberá coincidir co de prazas convocadas.9.2. No caso de empate na puntuación final do proceso selectivo, por ser un grupo con infrarepresentación do sexo feminino, e en aplicación do disposto no art.49.1 do Texto refundido das disposicións legais da Comunidade Autónoma de Galicia en materia de igualdade (Decreto Lexislativo 2/2015, do 12 de febreiro), e art.10.2 do Decreto 243/2008, do 16 de outubro, serán admitidas as mulleres, agás que considerando obxectivamente todas as circunstancias concorrentes nos candidatos de ambos sexos existan motivos non discriminatorios para preferir o home.9.3. As persoas aspirantes que resultaren aprobadas serán nomeadas persoal funcionario en prácticas, cos dereitos e deberes que legalmente lles corresponden, no momento no que dea comezo o curso de capacitación na academia galega de seguridade pública. A superación do devandito curso constituirá requisito indispensable para acceder á condición de funcionario/a de carreira na nova categoría. Estarán exentos do mesmo as persoas que o teñan superado con anterioridade na Academia Galega de Seguridade Pública e, no seu caso, os funcionarios nomeados pola cota de mobilidade dende a mesma categoría. DÉCIMA.–Nomeamento como persoal funcionario de carreira e adxudicación de destinos. Superado o curso selectivo de capacitación, a Academia Galega de Seguridade Pública emitirá informe nestes termos, de xeito que poida procederse ao nomeamento como persoal funcionario de carreira e á toma de posesión no posto concreto. UNDÉCIMA.–Impugnación. A convocatoria e as súas bases específicas, así como cantos actos administrativos delas se deriven, poderán ser impugnadas polas persoas interesadas nos casos e na forma previstos na Lei 39/2015, do 1 de outubro, de procedemento administrativo común das administracións públicas. ANEXO II.–TEMARIO TEMA 1.–O Estado. Concepto. Elementos. A división de poderes. Funcións. Organización do Estado español. Constitución. Concepto e clases. O poder constituínte. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación. TEMA 2.–Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución. TEMA 3.–Dereitos fundamentais e liberdades públicas II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. TEMA 4.–Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición. TEMA 5.–Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Valedor do Pobo. TEMA 6.–A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno. TEMA 7.–O Poder Xudicial. Principios constitucionais. Estrutura e organización do sistema xudicial español. O Tribunal Constitucional. TEMA 8.–Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. Mención ao Tribunal Superior de Xustiza. TEMA 9.–Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía para Galicia. TEMA 10.–O dereito administrativo. Fontes e xerarquía das normas. TEMA 11.–O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión. TEMA 12.–O procedemento administrativo. Concepto e principios xerais. Clases. Os interesados. A estrutura do procedemento administrativo. TEMA 13.–O réxime local español. Principios constitucionais e regulación xurídica. Tipos de entidades locais. TEMA 14.–O municipio. Concepto e elementos. Competencias municipais. A provincia: concepto, elementos e competencias. TEMA 15.–A organización e funcionamento do municipio. O Pleno. O alcalde. A Xunta de Goberno Local. Outros órganos municipais. TEMA 16.–Bens, actividades e servizos públicos na esfera local. TEMA 17.–Ordenanzas, regulamentos e bandos. Clases e procedemento de elaboración e aprobación. TEMA 18.–A licenza municipal. Tipos. Actividades sometidas a licenza. Tramitación. TEMA 19.–Función pública local. A súa organización. Adquisición e perda da condición de funcionario. TEMA 20.–Dereitos, deberes e incompatibilidades dos funcionarios. Situacións administrativas. TEMA 21.–Lei orgánica de forzas e corpos de seguranza. Disposicións xerais. Principios básicos de actuación. Disposicións estatutarias comúns. Réxime disciplinario. TEMA 22.–Lei orgánica de forzas e corpos de seguranza. Funcións da policía local. TEMA 23.–Lei de coordinación das policías locais de Galicia. Estrutura e aspectos fundamentais. TEMA 24.–A selección, formación, promoción e mobilidade das policías locais de Galicia. TEMA 25.–Réxime disciplinario da policía local. Réxime de incompatibilidades. Segunda actividade. Retribucións. TEMA 26.–A policía local como instituto armado de natureza civil. Lexislación aplicable sobre armamento. O uso de armas de fogo. TEMA 27.–A actividade da policía local como policía administrativa I: consumo, abastos, mercados. Venda ambulante. TEMA 28.–A actividade da policía local como policía administrativa II: espectáculos públicos e actividades recreativas e establecementos públicos. TEMA 29.–A actividade da policía local como policía administrativa III: urbanismo. Infraccións e sancións. A protección ambiental: prevención e calidade ambiental, residuos e disciplina ambiental. TEMA 30.–A Lei de emerxencias en Galicia: aspectos fundamentais. TEMA 31.–Os plans de emerxencia. Coordinación de todas as administracións. Actuación policial. TEMA 32.–Concepto e contido do dereito penal. Principios que o informan. Principio de legalidade. Principio de irretroactividade e as súas excepcións. TEMA 33.–Delitos. Circunstancias modificativas da responsabilidade criminal. TEMA 34.–Persoas responsables: autores e cómplices. Graos de execución do delito. TEMA 35.–Delitos cometidos con ocasión do exercicio dos dereitos fundamentais e as liberdades públicas garantidos pola Constitución. Delitos cometidos polos funcionarios públicos contra as garantías constitucionais. TEMA 36.–Delitos contra a Administración pública. TEMA 37.–Atentados contra a autoridade e os seus axentes. Desordes públicas. TEMA 38.–Homicidio e as súas formas. TEMA 39.–Delitos contra o patrimonio e a orde socioeconómica. TEMA 40.–Delitos contra a saúde pública. Tráfico de drogas. TEMA 41.–Delitos relativos á ordenación do territorio e á protección do patrimonio histórico e do medio. TEMA 42.–Delitos contra a seguranza viaria. Delitos leves cometidos con ocasión da circulación de vehículos a motor. Lesións e danos imprudentes. TEMA 43.–Delitos leves contra as persoas e contra o patrimonio. TEMA 44.–As penas. Concepto, clases: privativas de liberdade, privativas de dereito e multa. Clasificación pola súa gravidade: graves, menos graves e leves. TEMA 45.–A policía local como policía xudicial. Lexislación e funcións. TEMA 46.–O atestado policial na Lei de axuizamento criminal. Concepto e estrutura. TEMA 47.–Entrada e rexistro en lugar pechado. Intervención das comunicacións telefónicas. Intervención das comunicacións postais. Uso da información obtida por estes medios. TEMA 48.–Detención: concepto, clases e supostos. Prazos de detención. Obrigas do funcionario que efectúa unha detención. TEMA 49.–Contido da asistencia letrada ao detido. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas corpus. TEMA 50.–Lei de seguranza viaria. Regulamentos de desenvolvemento. Estrutura e conceptos xerais. TEMA 51.–Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento. TEMA 52.–Vehículos e transportes especiais. Cinto e casco de seguranza. Circulación por zonas peonís. Comportamento en caso de emerxencia. TEMA 53.–Sinais de circulación. Clasificación e orde de prioridade. TEMA 54.–Permisos e licenzas de condución: as súas clases. Intervención, suspensión e revogación. TEMA 55.–Transporte de mercadorías perigosas por estrada. Normativa legal. Intervención en caso de accidente. TEMA 56.–A inspección técnica de vehículos. Transporte escolar: normativa vixente. O tacógrafo: definición e uso. TEMA 57.–Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio. TEMA 58.–Accidentes de circulación: definición, tipos e actuacións da policía local. TEMA 59.–Alcoholemia. Datos. A súa consideración segundo a normativa vixente. Doutrina constitucional. Procedemento de indagación do grao de impregnación alcohólica. TEMA 60.–Técnicas de tráfico I: ordenación e regulación do tráfico rodado. Conceptos básicos: densidade, intensidade, capacidade e velocidade. Sinalización das vías. TEMA 61.–Técnicas de tráfico II: características dos sinais de tráfico. Instalación de semáforos. O estacionamento de vehículos. Concepto e problemática. Ordenación do estacionamento. Circulación peonil. TEMA 62.–Toxicomanías. Clasificación das drogas. Lexislación aplicable. TEMA 63.–Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social, cultural. TEMA 64.–Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos. A policía como servizo á cidadanía. Colaboración con outros servizos municipais. TEMA 65.–Minorías étnicas e culturais. Racismo e xenofobia. Actitudes, valores, prexuízos e estereotipos. Formación de actitudes e relación coa conduta. Actitude policial ante a sociedade intercultural. TEMA 66.–Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas. TEMA 67.–Situacións de crise ou desastres. Efectos e reaccións ante estas situacións. TEMA 68.–Comunicación: elementos, redes, fluxos, obstáculos. Comunicación con superiores e subordinados. Equipos de traballo e atención á cidadanía. TEMA 69.–O mando: concepto, estilos, calidades, trazos e regras; características do mando: funcións, estilos, metodoloxía; relación con subordinados; técnicas de dirección de reunións. TEMA 70.–Toma de decisións: proceso, deberes cara á organización e relación cos subordinados; poder e autoridade. TEMA 71.–Técnicas de dirección de persoal: concepto, funcións e responsabilidade. Planificación. Organización, distribución, execución e control do traballo policial. Reunións de grupo. Formación, reciclaxe e perfeccionamento profesional dos membros do equipo. TEMA 72.–Calidade nos corpos de policía local. TEMA 73.–A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión. TEMA 74.–Responsabilidade no exercicio profesional. Principio de xerarquía e subordinación. Relacións interpersoais. Integridade e imparcialidade. Consideración ética da dirección de persoal. TEMA 75.–Deontoloxía profesional. Código de conduta para funcionarios encargados de facer cumprir a lei. Declaración do Consello de Europa sobre a policía. Principios básicos de actuación oficial desde a perspectiva deontolóxica. ANEXO I BASES ESPECÍFICAS POLAS QUE SE REXERÁ O PROCESO SELECTIVO PARA PROVER, MEDIANTE PROMOCIÓN INTERNA, 2 PRAZAS DE SARXENTO NO SERVIZO MUNICIPAL DE EXTINCIÓN DE INCENDIOS E SALVAMENTO DO CONCELLO DE SANTIAGO DE COMPOSTELA PRIMEIRA.–Ámbito de aplicación. A realización das probas selectivas convocadas para prover 2 prazas de sarxento no Servizo de Extinción de Incendios e Salvamento axustarase ao establecido nas bases xerais que rexen os procesos de selección do persoal funcionario de carreira e laboral fixo do Concello de Santiago de Compostela, aprobadas por decreto da concelleira-delegada de Economía e Facenda de data 16/5/2017, e no previsto nas presentes bases específicas. SEGUNDA.–Características das prazas. As prazas convocadas están encadradas na Escala de Administración especial, subescala servizos especiais, do subgrupo C1 dos establecidos no artigo 76 do texto refundido do Estatuto básico do empregado público (Real decreto lexislativo 5/2015, do 30 de outubro), do cadro de persoal do Concello de Santiago de Compostela. As dúas (2) prazas figuran na oferta de emprego público aprobada pola Xunta de Goberno Local o 6 de xullo de 2020 BOP da Coruña núm.111, do 20/08/2020). TERCEIRA.–Requisitos das persoas aspirantes. As persoas aspirantes que desexen participar neste proceso, ademais dos esixidos con carácter xeral, deberán cumprir os seguintes requisitos:  Ter unha antigüidade de dous anos no Servizo Municipal de Extinción de Incendios deste Concello no Subgrupo C2 de clasificación.  Estar en posesión do título de Bacharel, Técnico ou equivalente. Considerarase equivalente á titulación requirida a superación das probas de acceso á universidade para maiores de 25 anos que obtiveran polo órgano competente a declaración de equivalencia ao Título de Bacharel aos efectos de acceso ás Administracións Públicas.  Poderán participar, igualmente, aquelas/es funcionarias/os que carecendo de titulación abonda posúan unha antigüidade de 10 anos no Subgrupo C2.  Non ter sido sancionado por falta grave ou moi grave nos dous anos anteriores á data de finalización do prazo de instancias da presente convocatoria nin acumular máis de dúas sancións por falta leve en devandito período. Todos estes requisitos deberán cumprirse polas persoas aspirantes na data de finalización do prazo para a presentación de instancias solicitando tomar parte na convocatoria. CUARTA.–Tribunal cualificador. O Tribunal cualificador estará composto polos seguintes membros:  Presidente/a: persoa funcionaria do Concello de Santiago de Compostela.  Tres vogais: tres persoas funcionarias de calquera Administración pública.  Secretario/a: persoa funcionaria do Concello de Santiago de Compostela. A composición do tribunal será predominantemente técnica e os seus membros en todo caso pertencerán a corpos de igual ou superior grupo ao do corpo ao que optan as persoas aspirantes. Non poderá formar parte do tribunal cualificador o persoal de elección ou de designación política, o persoal funcionario interino ou o persoal eventual, nin aquelas persoas que nos cinco anos anteriores á publicación da convocatoria tivesen realizado tarefas de preparación de aspirantes a probas selectivas ou tivesen colaborado durante ese período con centros de preparación de opositores. Cada membro do tribunal terá o seu suplente. Os titulares e suplentes serán nomeados pola concelleira competente en materia de Persoal cando se dite a resolución pola que se aproba a lista definitiva de admitidos/as ao proceso selectivo. O tribunal queda facultado para a interpretación das bases da convocatoria, así como para resolver cantas dúbidas e incidencias presente a súa aplicación, para estes efectos poderá adoptar os acordos necesarios procurando a boa orde e desenvolvemento do proceso selectivo, podendo as súas resolucións ser recorridas en alzada ante a concelleira delegada de Persoal, de acordo co precisado no artigo 121.1 da Lei 39/2015, do 1 de outubro, de procedemento administrativo común das administracións públicas. O tribunal poderá dispoñer a incorporación aos seus traballos de asesores especialistas para as probas correspondentes dos exercicios que estimen pertinentes, limitándose ditos asesores unicamente a prestar a súa colaboración e asesoramento nas súas especialidades técnicas, con voz pero sen voto. A actuación do tribunal rexerase polo disposto nas presentes bases e na lexislación de réxime xurídico do sector público. Os membros do tribunal que actúen nestas probas selectivas terán dereito a percibir as indemnizacións correspondentes, conforme ao establecido no Real decreto 462/2002, do 24 de maio, e lexislación complementaria, sempre que as súas reunións e realización das probas se realicen en horario fóra da súa xornada ordinaria de traballo. Así mesmo, as persoas interesadas poderán recusar aos membros do tribunal cualificador, no prazo de 10 días naturais dende a publicación da súa composición, cando, ao seu xuízo, concorra neles algunha das circunstancias previstas no artigo 24 da Lei 40/2015, do 1 de outubro, de réxime xurídico do sector público. QUINTA.–Solicitudes de participación. As instancias para tomar parte no proceso selectivo deberán axustarse ao disposto no apartado 5 das Bases Xerais. O prazo de presentación de solicitudes será de vinte (20) días naturais a partir do día seguinte ao da publicación da convocatoria no Boletín Oficial do Estado. A taxa por dereitos de exame, que deberá aboarse para participar no proceso selectivo, será segundo o indicado nas bases xerais, que ascende á cantidade de 71,00 euros. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, a súa coincidencia coas datas de realización de calquera dos exames ou probas previstos, poderán poñelo en coñecemento do Tribunal, engadindo á comunicación o correspondente informe médico oficial. A comunicación deberá realizarse co tempo suficiente e o Tribunal determinará con base na información da que dispoña se procede ou non realizar a proba nun lugar alternativo ou ben un aprazamento daquela, ou ben ambas medidas conxuntamente. SEXTA.–Admisión de aspirantes. Unha vez finalizado o prazo de presentación de solicitudes, a persoa titula da Concellería competente en materia de Persoal aprobará os listados provisionais de persoas admitidas e excluídas a través dunha resolución que será publicada na páxina web e no taboleiro de edictos do Concello, con indicación das causas de exclusión. As persoas excluídas disporán dun prazo de 10 días hábiles contados a partir do seguinte ao da publicación da resolución para poder subsanar, no seu caso, o defecto que motivou a exclusión ou alegar o que estimen oportuno A estimación ou desestimación das peticións formuladas entenderanse implícitas na nova resolución da Concellería competente en materia de Persoal, que será publicada na páxina web e no taboleiro de edictos do Concello, pola que se aprobarán os listados definitivos de persoas admitidas e excluídas. SÉTIMA.–Sistema selectivo. O sistema selectivo para a provisión das 2 prazas, pola quenda de promoción interna, será o de concurso-oposición, e constará das seguintes fases: 1. Fase de concurso.2. Fase de oposición.3. Recoñecemento médico.4. Presentación de documentación.5. Curso selectivo de formación e prácticas. COMEZO E DESENVOLVEMENTO DAS PROBAS SELECTIVAS: As probas selectivas darán comezo unha vez transcorrido, polo menos, dous meses desde a publicación do anuncio da convocatoria no Boletín Oficial do Estado. Para o desenvolvemento das probas selectivas e sempre que as características dos exercicios a realizar o permitan, o Tribunal procurará garantir o anonimato dos aspirantes. As persoas aspirantes serán convocadas en chamamento único, quedando decaídos no seu dereito os que non comparezan salvo causa de forza maior debidamente xustificada e libremente apreciada pola administración. Se se orixinase incompatibilidade horaria na práctica dos exercicios de distintas probas selectivas, os aspirantes deberán optar por un só deles. Desde a total conclusión dun exercicio ou proba até o comezo do seguinte deberá transcorrer un prazo mínimo de 72 horas e máximo de 30 días naturais. Naquelas probas que se realicen ao aire libre, o Tribunal velará porque as condicións meteorolóxicas sexan similares para todos os aspirantes e non poidan verse prexudicados uns respecto doutros. A tal fin o Tribunal poderá adoptar as medidas que considere oportunas, baseándose nas regras técnicas establecidas pola federación internacional de atletismo ou outros organismos equivalentes de recoñecido prestixio. A.–FASE DE CONCURSO: A fase de concurso non terá carácter eliminatorio nin poderá terse en conta para superar as probas da fase de oposición. O Tribunal valorará os méritos alegados, sempre que estean debidamente xustificados polos aspirantes, non téndose en conta ningún que non sexa acreditado documental e suficientemente no prazo de presentación de instancias, conforme ao seguinte baremo: 1. Por antigüidade:  Por anos exercendo as funcións de Cabo do Servizo de extinción de incendios dunha administración pública:  0,30 puntos por ano  Por anos exercendo as funcións de bombeiro-conductor do Servizo de extinción de incendios dunha administración pública.  0,20 puntos por ano  Ás fraccións de ano corresponderalles unha puntuación en proporción ao tempo de servizos prestados, non computándose os inferiores ao mes.  A puntuación máxima por antigüidade será de 4,5 puntos. De constituír dispensa do requisito para o acceso por falta de titulación, os 10 anos de antigüidade requiridos non se computarán como méritos, e só se valorarán ó efecto os servizos que excedan dese período.2. Por cursos de formación e perfeccionamento: Valoraranse os que teñan relación co contido do posto ao que se opta e que estean organizados e impartidos directamente por Entidades Locais, pola Escola Galega de Administración Pública, Academia Galega de Seguridade Pública, escolas oficiais de formación do Estado e das restantes comunidades autónomas, e cursos impartidos no marco do Acordo de formación para o emprego das administracións públicas (AFEDAP). No suposto de cursos repetidos, aínda que realizados en datas distintas, só se valorarán unha vez. Só se valorarán os cursos realizados nos 10 anos anteriores á data de finalización do prazo de presentación de instancias e con unha duración igual ou superior a 10 horas, segundo o seguinte baremo: E consecutivamente, ata valorar o total das horas de cada curso, é dicir, por cada 10 horas mais:  Cursos presenciais  Con certificado de asistencia: 0,02 puntos.  Con certificado de aproveitamento: 0,05 puntos.  Cursos a distancia ou en liña  Con certificado de aproveitamento: 0,02 puntos. Os cursos cunha duración inferior a 10 horas realizadas e que se acrediten con certificado, computaranse sumando o total de horas de todos eles e dividíndoo entre 10, outorgando a puntuación que corresponde co baremo da táboa entre 10 a 19 horas (máximo 1 punto). Non se terán en conta, a efectos de valoración: os cursos obrigatorios que formen parte do proceso de selección para o acceso a calquera categoría ou emprego dos Corpos e Forzas de Seguridade, os cursos repetidos, e os cursos necesarios para a obtención das titulacións do apartado 3 do presente baremo, nin a superación de materias dos mesmos. A puntuación máxima obtida de todos os cursos realizados será de 7 puntos.3. A posesión de títulos académicos oficiais valorarase de acordo coa seguinte proporción, até un máximo de 3 puntos:  Doutor: 1,25 puntos por cada doutoramento.  Grao + Máster, Licenciado, Arquitecto, Enxeñeiro ou equivalente: 1 punto por cada titulación.  Grao, Diplomado universitario, Enxeñeiro técnico, Arquitecto técnico: 0,75 puntos por cada titulación.  Ciclo superior, Formación Profesional de terceiro grao ou equivalente: 0,25 puntos por cada título. En ningún caso o título esixido na convocatoria poderá terse en conta a efectos da súa valoración neste apartado (mesmo cando se posúa unha antigüidade que alternativamente poida establecerse como requisito para participar nunha convocatoria determinada). Igualmente, de achegarse como título esixido un título superior, soamente será valorado o exceso sobre a titulación requirida. O título superior que se alegue excluirá en canto á súa posible valoración aos inferiores comprendidos no mesmo por razón da materia. A efectos de equivalencia de titulación só se admitirán as recoñecidas polo Ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza a mesma e, no seu caso, o Boletín Oficial do Estado en que se publica. Só se valorarán os títulos antes citados, non os cursos realizados para a obtención dos mesmos. A puntuación máxima obtida de todas as titulacións acreditadas será de 3 puntos.4. Coñecemento da Lingua Galega: Títulos acreditativos do nivel de coñecemento da lingua galega:  Titulo CELGA nivel 5……………. 1 punto.  Titulo CELGA nivel 4……………. 0,8 puntos. De acordo coa casuística de validacións recollidas na Orde do 10 de febreiro de 2014 pola que se modifica a Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (Celga), terá a mesma validez posuír as certificacións de aptitude dos niveis de lingua galega oral, iniciación e perfeccionamento ca posuír as certificacións de aptitude dos Celga 1, Celga 3 e Celga 4, respectivamente.5. Exercicio de dereitos de conciliación nos cinco anos anteriores á publicación da convocatoria no Boletín Oficial correspondente, cun limite máximo de 0,50 puntos.  Permiso de maternidade: 0,05 puntos por permiso, cun máximo de 0,20 puntos.  Permiso de paternidade: 0,025 puntos por permiso, cun máximo de 0,10 puntos.  Redución de xornada: 0,016 puntos por mes completo de redución, cun máximo de 0,10 puntos. A puntuación total da fase de Concurso (PC) será a da suma dos cinco apartados anteriores. B.–FASE DE OPOSICIÓN: A fase de oposición constará das seguintes probas: Primeiro exercicio: obrigatorio e eliminatorio. Consistirá na realización dun cuestionario dirixido a determinar os coñecementos do temario recollidos no Anexo II. No cuestionario poderán, ademais, exporse problemas de tipo aritmético ou numérico que requiran a realización de cálculos. O cuestionario constará de 90 preguntas tipo test con catro repostas alternativas e unha soa resposta correcta, a resolver nun tempo máximo de 90 minutos. Estas 90 preguntas dividiranse da seguinte forma:  15 preguntas da parte xeral do temario recollido no Anexo II.  75 preguntas do resto dos temas da parte específica do temario recollido no Anexo II. O exercicio que se propoña conterá 10 preguntas tipo test de reserva que substituirán na súa orde aquelas que, no seu caso, acorde o Tribunal anular. Na cualificación dos exercicios tipo test cada resposta contestada correctamente valorarase en positivo; as preguntas non contestadas, é dicir, que figuren todas as opcións en branco, e as contestadas erróneas, non terán valoración. O exercicio será eliminatorio e cualificarase de 0 a 9 puntos (P1), debéndose obter como mínimo 4,5 puntos para poder continuar no proceso selectivo. Segundo exercicio: Probas de aptitude físicas. –Para a formulación e corrección deste exercicio, o Tribunal estará asistido por persoal especialista e con experiencia na realización deste tipo de probas para o acceso á función pública. En función do número de opositores e do tipo de proba de que se trate, disporase da asistencia técnica necesaria e asesores en número suficiente para garantir un obxectivo control e medición destas, reducindo ao máximo o factor humano. Cada unha das probas será cualificada cun máximo de 10 puntos, conforme ás táboas que figuran como Anexo III ás presentes bases, sendo eliminados aqueles aspirantes que non alcancen a cualificación mínima de cinco puntos, en cada unha delas. A cualificación do exercicio (P2) será a media aritmética das obtidas en cada unha das probas, sendo cualificado o mesmo de cero a dez puntos, precisando un mínimo de cinco puntos para poder pasar ao seguinte exercicio da oposición. Para a realización destas probas os opositores deberán presentarse provistos da vestimenta deportiva correspondente. En calquera momento do desenvolvemento das probas físicas, o Tribunal poderá convocar a aqueles aspirantes que considere para a realización dun control de dopaxe mediante a recollida dunha mostra de ouriños non inferiores a 100 mililitros. Esta convocatoria realizarase por escrito, mediante o formulario de control de dopaxe oficial establecido nas normas da Axencia Española de Protección da Saúde no Deporte. A resistencia ou negativa expresa por parte do aspirante a realizar dita proba, ou a súa non presentación á realización da mesma no lugar e tempo en que sexa convocado, de forma non xustificada validamente, suporá a exclusión inmediata do mesmo no proceso selectivo. Así mesmo, será motivo de exclusión a obstrución, non atención, dilación indebida, ocultación e demais condutas que, por acción ou omisión, eviten, impidan, perturben ou non permitan realizar controis de dopaxe na forma prevista na Lei, ou sempre que calquera aspirante evite voluntariamente, por acción ou omisión, a recollida de mostras a que estivese obrigado a someterse. A lista de sustancias e métodos prohibidos que se usará de referencia para determinar si un resultado analítico é desfavorable, será a publicada pola Axencia Mundial Antidopaxe. Pódese consultar no seguinte enlace: https://www.wada-ama.org/en/resources/science-medicine/prohibited-list-documents. A detección da presenza de calquera cantidade dunha sustancia prohibida, ou dos seus metabolitos ou marcadores, na mostra de ouriños dun aspirante, suporá a súa exclusión do proceso selectivo, sen prexuízo do dereito de solicitude de realización de contra-análise que asiste ao aspirante, así como do seu recurso ao Tribunal Cualificador coas alegacións que estime oportunas. As persoas aspirantes que reciban tratamento habitual con algunha medicación susceptible de dar lugar a un resultado desfavorable, deberán solicitar ao Tribunal Cualificador, con antelación suficiente á realización das probas físicas (non inferior a 14 días), unha autorización de uso terapéutico. O Tribunal aplicará os criterios de avaliación utilizados pola Convención Internacional contra a dopaxe no deporte e nas normas para a concesión de autorizacións de uso terapéutico adoptadas pola Axencia Mundial Antidopaxe.1.ª Velocidade 5x10 metros. O executante colocarase detrás da liña de saída, en posición de saída de pé e en dirección cara á liña situada a 10 metros de distancia. Ao sinal do controlador, o executante correrá o máis rápido posible cara á seguinte liña, até chegar a pisar a liña cun pé. Inmediatamente, realizará un cambio de sentido na súa carreira para desprazarse igualmente cara á liña de saída inicial, a cal volverá pisar, polo menos cun pé; e realizará dúas veces o percorrido de ida con volta e unha de ida, tendo en conta que no último desprazamento deberá atravesar a liña de chegada para pisar detrás dela, momento no cal se deterá o cronómetro.2.ª Proba de resistencia 12 minutos (test de Cooper). O suxeito deberá estar situado de pé tras a liña de saída. Ao sinal do controlador, o executante deberá percorrer sobre a pista ou terreo medido para este fin, o máximo número de metros durante un tempo de 12 minutos. Rexistrarase o número de metros percorrido polo suxeito. Para que a proba teña validez, o executante deberá permanecer en movemento durante os 12 minutos de duración da mesma aceptándose, se é necesario e por un excesivo esgotamento do executante, períodos de andaina.3.ª Natación 50 metros. Realizaranse cincuenta metros en estilo libre nunha piscina de 25 metros. Os aspirantes colocaranse nos seus postos á voz de “preparados” e comezarán a proba cun sinal acústico. Permitirase unha saída nula, entendendo por nula aquela saída realizada antes do sinal acústico. Aquel aspirante que realice máis dunha saída nula, será considerado como non apto. Terceiro exercicio: Suposto práctico. Desenvolver por escrito a resolución de un suposto práctico que exporá o Tribunal, relativo ás funcións propias do posto de traballo e relacionado co temario específico da presente convocatoria. Neste exercicio valorarase a estrutura, coñecementos técnicos, comprensión da materia, claridade de exposición e a limpeza do escrito. Realizadas ditas probas escritas procederase á exposición oral da proba práctica do exercicio anterior, contestando o opositor a cantas cuestións sexan expostas polo Tribunal en relación coa exposición efectuada. Será eliminatorio, sendo cualificado de cero a dez puntos (P3), debéndose obter como mínimo cinco puntos. Os supostos prácticos poderán ser algún dos seguintes:  Incendio ou explosión en vivenda.  Incendio en edificio de uso público: Residencial, sanitario, espectáculos, hostalaría, docente, comercial ou outros.  Incendio en soto, garaxe ou aparcadoiro.  Sinistro en industria: Fábrica, almacén, taller, varios.  Incendio en industria química ou con mercadorías perigosas.  Incendio de vexetación: Forestal arborado e/ou forestal desarborado.  Accidente de tráfico na estrada: Con ou sen mercadorías perigosas.  Accidente ferroviario: Con ou sen mercadorías perigosas.  Derrubamentos ou afundimentos de construcións. Así mesmo, o Tribunal poderá propor calquera outro suposto nos que secundariamente se mesturen dous ou máis dos tipos ou supostos anteriores, e nos que concorran circunstancias que agraven os mesmos Cuarto exercicio: Para a formulación e corrección deste exercicio, o Tribunal estará asistido por un equipo psicolóxico, formado por licenciados en psicoloxía ou titulación equivalente e con experiencia na realización deste tipo de probas para o acceso á función pública, constando das seguintes dous partes: Probas de aptitude psicotécnica. –Este exercicio consistirá na realización dun ou varios tests dirixidos a determinar que os trazos de personalidade, aptitudes e intelixencia do aspirante son adecuados para desempeñar un posto de mando e asumir a responsabilidade que leva nas operacións de intervención e na dirección das persoas e as tarefas propias do posto de sarxento. A duración será determinada polo tribunal, sendo cualificado como “apto” ou “non apto”. Neste segundo caso, o aspirante quedará eliminado do proceso selectivo. Características do test actitudinal: para a avaliación das probas actitudinais, son factores preferentes a ter en conta os seguintes:  Autocontrol dos impulsos e emocións: persoa con moito control das súas emocións e da súa conduta en xeral. Coidadosa e aberta ao social. Evidencia o que comunmente se coñece como “respecto a si mesmo”, ten en conta a reputación social.  Serenidade: persoa sosegada, relaxada e tranquila.  Capacidade empática e de manexo da relación interpersoal: persoa socialmente desenvolta, non inhibida, con boa capacidade para lograr e manter contactos persoais. - Sentido da disciplina e da autoridade: conformidade ante as normas e demandas dos seus superiores. Persoa que adoita ser sobria e digna de confianza, así como dominada polo sentido do deber, perseverante, responsable e organizada.  Sentido da iniciativa: persoa non inhibida, disposta a tentar novas cousas, pode soportar sen fatiga as vicisitudes do trato coa xente e as situacións emocionais abafadoras.  Seguridade en si mesmo e firmeza persoal: Capacidade práctica e realista. A confianza en si mesmo e a súa capacidade para tratar con cousas é madura e pouco ansiosa; é flexible e segura.  Desenvolvemento de condutas cooperativas. Capacidade de integración no grupo.  Grao en que as persoas se axudan entre si e móstranse amables e cooperativas cos compañeiros. Persoa adaptable, animosa, interesada polos demais. Boa colaboradora co traballo de grupo.  Neutralidade efectiva no exercicio profesional: persoa responsable e organizada, as súas metas atópanse dentro da normativa social. Fai o que socialmente é correcto, seguindo estritamente as normas; facendo o que é aceptado e idóneo.  Capacidade de automotivación: capacidade de sentirse satisfeito no referente á súa ocupación. Grao en que unha persoa se preocupa pola súa actividade e entrégase a ela.  Calquera outros de análoga significación aos anteriormente referenciados. Ademais, deberá realizarse unha análise global da estrutura da personalidade debendo necesariamente complementarse e contrastarse cunha entrevista persoal ao opositor. Entrevista. –A entrevista persoal ten por obxecto verificar que o aspirante reúne as condicións necesarias para o normal desempeño do posto de traballo convocado que non puideron ser avaliadas mediante as probas anteriores. Na entrevista realizarase unha análise global da estrutura da personalidade debéndose axustar ao perfil establecido polo Tribunal e valorado na primeira parte deste cuarto exercicio. A cualificación deste exercicio será “apto” ou “non apto”, debendo conseguir a de “apto” para poder continuar no proceso. Quinto exercicio: Proba de coñecemento da lingua galega. –Consistirá na tradución directa e/ou inversa dun ou varios textos, en castelán ou galego, nun tempo máximo de 1 hora. Os textos serán elixidos polo Tribunal inmediatamente antes de celebrarse a proba, correspondéndolle ao Tribunal determinar o nivel de coñecementos esixidos para superar a proba. O presente exercicio puntuarase como apto ou non apto, debendo conseguir a cualificación de apto para pasar ao exercicio seguinte. Aqueles aspirantes que estivesen en posesión do título acreditativo de polo menos o nivel de coñecemento da lingua galega CELGA III ou equivalente estarán exentos da realización do presente exame. C.–PUNTUACIÓN DA FASE DE OPOSICIÓN: A puntuación da fase de oposición (PO) será resultado da suma ponderada das puntuacións dos exercicios 1, 2 e 3, en base dez e redondeada ata a terceira cifra decimal. O peso específico de cada exercicio na nota final será: Primeiro exercicio (P 1 ): 60% Segundo exercicio (P 2 ): 15% Terceiro exercicio (P 3 ): 25% Polo tanto, a fórmula a aplicar será a seguinte: D.–PUNTUACIÓN DO CONCURSO OPOSICIÓN A puntuación total das fases de Concurso e Oposición (PCO) será resultado da suma ponderada das puntuacións das fases de Concurso e Oposición, en base dez e redondeada ata a terceira cifra decimal. O peso específico de cada fase na nota final será: Fase de concurso (P C ): 25% Fase de oposición (P O ): 75% Polo tanto, a fórmula a aplicar será a seguinte: As cualificacións obtidas en cada un dos apartados da fase de concurso, os de cada exercicio da fase de oposición e a súa suma ponderada, así como a puntuación final que determinará a orde de prelación no acceso á praza, serán expostas no taboleiro de anuncios do Concello. En caso de empate, dirimirase atendendo á mellor puntuación obtida no primeiro exercicio da fase de oposición. En caso de continuar o empate, dirimirase atendendo á puntuación obtida no terceiro exercicio, no segundo exercicio e á maior puntuación obtida na fase de concurso consecutivamente. En caso de continuar a persistencia do empate, o Tribunal determinará unha proba adicional de carácter obxectivo relacionada con aspectos da actividade profesional, na que se aprecien os requisitos de mérito e capacidade para establecer o desempate. E.–PRESENTACIÓN DE DOCUMENTACIÓN. As persoas aspirantes propostas polo Tribunal para a realización da seguinte fase, deberán, con carácter previo á mesma, presentar no servizo de Persoal deste Concello a documentación acreditativa do cumprimento dos requisitos esixidos na presente convocatoria e que se relacionasen, con indicación do prazo establecido ao efecto, na convocatoria que para iso faga o Tribunal. Se dentro do prazo de presentación de documentación algún aspirante non a presentase ou se comprobase que non cumpre algún dos requisitos establecidos na convocatoria declararáselle decaído no seu dereito e procederase á devolución da proposta de seleccionados ao Tribunal para que este volva elevar unha nova, excluíndo ao decaído no seu dereito polo motivo indicado, sen prexuízo da responsabilidade en que puidese incorrer por falsidade na instancia. F.– CURSO SELECTIVO DE FORMACIÓN E PERÍODO EN PRÁCTICAS. As persoas aspirantes propostas polo Tribunal, (que serán o mesmo numero que prazas ofertadas), unha vez presentada a documentación requirida na fase anterior e comprobado o cumprimento dos requisitos, serán nomeadas funcionarios en prácticas na praza convocada, por decreto do titular da Concellaría-Delegada en materia de Persoal, cos dereitos económicos inherentes á mesma. Curso selectivo de formación: O curso selectivo de “Formación de ascenso a Sarxento” será dirixido polo titular da Xefatura de Servizo do Municipal de Extinción de Incendios, sendo este o responsable da organización do mesmo e interlocutor cos monitores do curso. En sesión especialmente convocada ao efecto, a Xefatura do Servizo Municipal de Extinción de Incendios dará traslado ao Tribunal Cualificador, para que este eleve á súa aprobación polo órgano competente, proposta de programación, con indicación dos contidos, calendario, probas de avaliación, puntuación das mesmas, etc., para a realización do Curso de Formación, así como das Normas que haberán de rexer a “Formación de ascenso a Sarxento”. Con suficiente antelación, establecerase a data de comezo do curso selectivo, cunha duración mínima de 191 horas lectivas, continuadas de luns a venres, con independencia de que algunha xornada coincida con tempo de traballo. Este curso será cualificado de cero a vinte puntos, sendo necesario obter un mínimo de dez puntos para superalo. Esta cualificación establecerase en base ás puntuacións obtidas nos distintos exercicios e probas operativas, funcionais e de personalidade realizadas polos profesores encargados de cada unha das materias. Estes elevarán estas cualificacións, a través da Xefatura do servizo e o Tribunal Cualificador, acompañadas dos exames e documentación correspondente á materia impartida. As persoas aspirantes que incorran en calquera das faltas que se establezan nas Normas da “Formación de ascenso a Sarxento” poderán ser sancionadas coa baixa do proceso selectivo ou a perda dos puntos que correspondan na cualificación final do curso, atendendo á gravidade da falta cometida. Se algún aspirante causase baixa no curso sen que transcorrese o 10% da duración total de horas lectivas, o Tribunal Cualificador poderá propor ao seguinte aspirante por orde de prelación. Período de prácticas: O período de prácticas terán unha duración mínima de 1 mes e máxima de 2 meses. Durante a súa realización levará a cabo un período de adaptación, tutela e integración operativa. Para iso, o xefe do Servizo Municipal de Extinción de Incendios e Salvamento, será o encargado de organizar un plan de incorporación progresiva ao servizo, incluíndo o sistema de rotación, réxime horario, plan de actividades e sistema avaliativo, que coordinará cos mandos intermedios. En sesión especialmente convocada ao efecto, o Xefe do Servizo Municipal de Extinción de Incendios elevará ao Tribunal os informes emitidos polos mandos correspondentes ao período de prácticas. No caso de que algún dos aspirantes, xa nomeado funcionario en prácticas para o posto de sarxento do Servizo Municipal de Extinción de Incendios e Salvamento, tivese unha posible interrupción no período de prácticas derivada dun proceso de accidente laboral, o citado período en prácticas interromperase temporalmente durante devandita situación, renovándose coa alta médica. Se esta interrupción tivese unha duración superior a 12 meses, o aspirante será decaído no seu dereito de continuar no presente proceso selectivo, sen xerar dereito nin expectativa algunha nin para este nin futuros procesos convocados para a mesma praza. Cualificarase como “apto” ou “non apto”, debendo obter a primeira das cualificacións para poder ser nomeado funcionario de carreira da praza convocada. As retribucións serán as correspondentes a un funcionario en prácticas. OITAVA.–Cualificación definitiva e proposta do Tribunal. Coa puntuación individualizada dos aspirantes declarados “aptos” no período de prácticas procederase a determinar a cualificación definitiva dos aspirantes. Rematada a cualificación das persoas aspirantes, o tribunal fará pública, por orde de puntuación, a relación de seleccionados, non podendo pasar estes o número de prazas convocadas, dando traslado da mesma ao servizo de Persoal para que eleve á Xunta de Goberno Local ou órgano competente, para o nomeamento correspondente. As resolucións do tribunal vinculan á Administración, sen prexuízo de que esta, no seu caso, poida proceder á súa revisión, conforme ao previsto nos artigos 107 e seguintes da Lei de Réxime Xurídico das Administracións Públicas e do Procedemento Administrativo Común. Coa puntuación individualizada resultante do curso de formación dos aspirantes declarados «aptos» no período de prácticas, procederase a determinar a cualificación definitiva dos aspirantes. Esta cualificación definitiva obterase mediante suma ponderada das cualificacións finais obtidas no concurso-oposición e no curso selectivo, correspondendo un 60% á fase de concurso-oposición e un 40% ao curso selectivo. En resumo, a cualificación final viría determinada por: NOVENA.–Incidencias. O Tribunal queda facultado para resolver as dúbidas que se presenten e tomar os acordos necesarios para o bo desenvolvemento do proceso en todo o non previsto nas presentes bases, sempre e cando non se opoñan ás mesmas. DÉCIMA.–Impugnación. A convocatoria e as súas bases específicas, así como cantos actos administrativos delas se deriven, poderán ser impugnadas polas persoas interesadas nos casos e na forma previstos na Lei 39/2015, do 1 de outubro, de procedemento administrativo común das administracións públicas. ANEXO II DENOMINACIÓN DO POSTO: SARXENTO DO SERVIZO DE EXTINCIÓN DE INCENDIOS E SALVAMENTO 1.–Descrición xeral do posto. Intervir e contribuír directamente, con rapidez, economía, eficacia e seguridade, en resolver toda situación de sinistros, accidentes ou servizos, mandando ao persoal que en cada momento estea ao seu cargo, e tomando in situ tódalas resolucións que sexan necesarias, co fin de evitar ou diminuír no posible as perdas humanas, materiais, etc… en adecuada coordinación co seu superior.2.–Actividades principais.1. Intervir nos sinistros, accidentes ou servizos, mandando o tren de primeira saída, dirixindo o ataque aos mesmos e coordinando aos cabos para a maior eficacia do equipo, e no seu caso, as ordes do superior presente no lugar do sinistro.2. Coidar o mantemento de todo o material, en especial o pertencente aos vehículos, durante o tempo de presenza, tanto si existen ou non saídas. Controla a necesidade de reposición de materiais e gastos diarios de funcionamento.3. Entregar o material á hora da substitución en perfectas condicións, dando as novidades por escrito. Dá e recibe as novidades no cambio de quenda.4. Supervisar e cumprimentar os partes correspondentes. Redacta os informes, partes de novidades, etc. Ordena e distribúe as ordes do día, cuadrantes do servizo, etc.5. Ordenar a saída e a composición da mesma, de acordo coas normas establecidas no servizo, segundo a información recibida referente ao sinistro ou servizo.6. Responsabilizarse do persoal e instalacións ao seu cargo dentro da súa quenda de garda.7. Colaborar na realización de actividades de actualización na especialidade.8. Ordenar, colaborar ou realizar as inspeccións, comprobacións, etc., que sexan conexas co Servizo Municipal de Extinción de Incendios (instalacións, edificacións, hidrantes, columnas secas, etc.). 9. Coordinar e participar con aproveitamento en todas as actividades de actualización e/ou prácticas da especialidade que sexan impartidas, relacionadas coas súas funcións. Participa en cantas manobras requiran a súa presenza e mando.10. Substituír ao superior nas ausencias.11. Cando a situación o permita, poderá delegar nun cabo. ANEXO III TEMARIO PARTE XERAL Tema 1.–A Constitución Española de 1978. Os principios constitucionais: O Estado Social e Democrático de Dereito. Os valores superiores da Constitución. Os dereitos e deberes fundamentais na Constitución Española. Tema 2.–O acto administrativo: concepto e clases. A invalidez do acto administrativo. A notificación e publicación de resolucións e actos administrativos. Cómputo de prazos. O procedemento administrativo común: concepto e fases. A obrigación de resolver. O silencio administrativo. A revisión de actos administrativos en vía administrativa. Tema 3.–O dereito administrativo. Fontes e xerarquía das normas. O procedemento administrativo. Concepto e principios xerais. Clases. Os interesados. A estrutura do procedemento administrativo. Tema 4.–Ordenanzas, regulamentos e bandos. Clases e procedemento de elaboración e aprobación. A licenza municipal. Tipos. Actividades sometidas a licenza. Tema 5.–A potestade regulamentaria: fundamento, concepto e clases. Límites da potestade regulamentaria. Relación entre Lei e Regulamento. A potestade regulamentaria local: regulamentos, ordenanzas e bandos; procedemento de aprobación. Tema 6.–O persoal ao servizo das Administracións Locais: clasificación e organización. O persoal funcionario: Requisitos para o acceso á función pública, causas da perda da condición de funcionario. Sistemas de acceso á función pública. Provisión de postos de traballo. Promoción profesional e interna. Tema 7.–Dereitos e deberes do persoal funcionario das Administracións Locais. Réxime retributivo. Réxime de Seguridade Social. Réxime disciplinario. Réxime de incompatibilidades. PARTE ESPECÍFICA Tema 1.–CONCEPTOS BÁSICOS DE FÍSICA. Medición de magnitudes físicas: magnitude, cantidade e unidade. Magnitudes escalares e vectoriais. Sistema Internacional de Unidades. Magnitudes físicas fundamentais e derivadas no SI. Conversión de unidades: Outros sistemas de unidades. Notación científica. Múltiplos e submúltiplos. Prefixos e valores. Cinemática: Posición, desprazamento, espazo, velocidades, aceleracións no plano. Leis fundamentais da mecánica., leis de Newton e Principio de conservación da enerxía. Traballo, Potencia e Enerxía. Máquinas simples: panca, poleas fixas, móbiles, combinación de poleas e tornos. Concepto de vantaxe mecánica. Estados de agregación da materia. Cambios de estado. Concepto de temperatura e de calor. Calor específica. Densidade. Escalas de temperatura. Cero absoluto: límite físico. Transmisión da calor: condución, convección e radiación. Comportamento de sólidos, líquidos e gases ante calor. Tema 2.–CONCEPTOS BÁSICOS DE QUÍMICA. Materia. Estrutura da materia. Átomo. Estrutura do átomo. Numero másico. Numero atómico. Masa atómica. Isótopos. Catións e anións. Elemento Químico. Molécula. Sustancias simples e Compostos químicos. Mesturas e disolucións. Peso atómico e molecular. Cantidade de sustancia: o mol. Numero de Avogadro. Reaccións químicas. Produtos e reactivos. Lei de conservación da masa. Lei das proporcións definidas. Lei das proporcións múltiples. Reaccións reversibles e irreversibles. Equilibrio químico. Calor de reacción: reaccións exotérmicas e endotérmicas. Enerxía de activación. Velocidade de reacción. Factores que inflúen na velocidade de reacción. Sustancias acedas e básicas. Neutralización. Concepto de pH. Tema 3.–TEORÍA DO LUME. Natureza do lume. O triangulo do lume: combustible, comburente e enerxía de activación. O tetraedro do lume. Elementos para a continuidade do lume: reacción en cadea. Química do Lume. Teoría da Combustión. Tipos de combustións. Clasificación dos lumes segundo norma UNE. Influencia da electricidade. Produtos da combustión: gases, fumes, calor, chama. Análise dos factores de incendio. Combustible: tipos e clasificación de combustibles. Poder Calorífico. Comburente. Relación combustible comburente. Osíxeno mínimo para a combustión. Combustión rica e combustión pobre. Enerxía de activación: tipos de focos e valores de referencia. Parámetros característicos: temperatura de vaporización, temperatura de ebulición, temperatura de inflamación ou punto de escintileo (flash-point), temperatura de aceso ou punto de ignición (firepoint), temperatura de autoencendido ou punto de autoignición (autoignition point). Rango de inflamabilidade. Límite inferior de inflamabilidade. e limite superior de inflamabilidade. Influencia da temperatura. Carga térmica, propagación e evolución térmica dun incendio: curvas normalizadas de incendio. Fenómenos físico-químicos asociados a incendios en interiores: FlashOver. Backdraft, RollOver, BoilOver. Fenómeno BLEVE. Tema 4.–EXPLOSIÓNS. Características e propiedades das explosións. Dinámica do gas. Detonacións e deflagracións. Transición de deflagración a detonación. Presión máxima. Velocidade de crecemento da presión. Factores que inflúen na explosividade: concentración de gas inflamable na atmosfera, enerxía de activación, volume e forma do recinto, turbulencia da atmosfera, presión inicial da atmosfera. Efectos dos danos causados polas explosións: Térmica e Sobrepresión. Mostraxe e control da explosividade dunha atmosfera. Explosímetros. Pos. Xeneralidades das explosións de po. Mecanismo das explosións de po. Características das atmosferas de po. Granulometría. Efectos das explosións de po. Tema 5.–INSTALACIÓNS DE PROTECCIÓN CONTRA INCENDIOS. Mecanismos de extinción de incendios. Axentes Extintores: tipos, características, propiedades e mecanismos de extinción. Instalacións de protección contra incendios. Sistemas de protección activa: extintores portátiles, bocas de incendio equipadas, columna seca, hidrantes exteriores, sistemas de detección e alarma, sistemas automáticos de extinción e sistemas de control do fume de incendio. Protección pasiva ou estrutural: Compartimentación e sectores de incendio. Tema 6.–PROTECCIÓN RESPIRATORIA. Perigos respiratorios: tipos e descrición. Atmosfera e toxicidade do incendio. Propiedades dalgúns gases de combustión nocivos: CO, CO2, H2S, NOx, HCN, HCl, fosgeno, amoníaco e acroleína. Detección e análise de gases. Funcionamento e compoñentes dos equipos autónomos de protección respiratoria de circuíto aberto e de circuíto pechado existentes no Servizo Municipal de Extinción de Incendios. Normas básicas de uso e actuación con ERAS. Cálculo do consumo de aire: Autonomía e consumos de referencia. Propiedades dos gases. Concepto de gas ideal. Reposta á presión: lei de Boyle-Mariotte. Resposta á temperatura: lei de Gai-Lussac. Reposta á cantidade de sustancia: Hipótese de Avogadro. Ecuación de estado do gas ideal. Compresibilidade. Concepto de presión parcial. Lei de Dalton. Sala de equipos de respiración do Servizo Municipal de Extinción de Incendios de Santiago de Compostela. Características, funcionamento e equipamento material. Compresor. Características e funcionamento. Mantemento das botellas de aire. Normativa. Tema 7.–HIDRÁULICA PARA BOMBEIROS. Propiedades dos fluídos incompresibles: concepto, densidade, densidade relativa, peso específico, volume específico, tensión superficial e presión. Análise de propiedades da auga como fluído. Hidrostática. Presión hidrostática. Principio de Arquímedes. Principio de Pascal e Prensa hidráulica. Vasos comunicantes. Presión Atmosférica. Unidades de presión. Hidrodinámica. Concepto de caudal. Ecuación de continuidade. Teorema de Bernoulli. Réxime laminar e turbulento. Rozamento e perda de carga. Viscosidade. Bombas centrifugas instaladas en camións de bombeiros. Principio de funcionamento. Curva característica dunha bomba centrifuga. Funcionamento en serie e en paralelo. Problemas na aspiración: cebado dunha bomba. Cavitación. Golpe de ariete en tendidos de mangueiras. Mangueiras e mangotes. Tipos de mangueiras utilizadas nos servizos de bombeiros Características. Racores. Bifurcacións, trifurcacións, reducións. Lanzas. Tipos de lanzas e os seus efectos. Reacción nunha lanza. Equipamento material existente no Servizo Municipal de Extinción de Incendios de Santiago de Compostela para a creación de espuma de Baixa, media e alta expansión. Descrición das instalacións. Espumóxenos existentes no Servizo Municipal de Extinción de Incendios. Características e aplicacións. Sistema CAFS de espuma por aire comprimido. Principais características e aplicacións. Capacidades e autonomía das autobombas e dos vehículos cisterna. Bombas: Historia das bombas; bomba Rosembauer NH-35, bomba Ziegler. Dosificadores de espuma (DOSIFOR e DIGIDOS). Tema 8.–MATERIAS PERIGOSAS. Os Servizos de Bombeiros e o Medio ambiente. Acordo Europeo sobre transporte internacional de mercadorías perigosas. Conceptos básicos de materias perigosas. Concepto. Clasificación. Identificación: etiquetas e panel laranxa. Marcado e etiquetaxe de vultos, etiquetaxe mediante placas-etiqueta e paneis laranxa dos colectores, cisternas e vehículos. Carta de porte. Instrucións escritas. Fichas de intervención. PLANTRANSGAL: Obxecto e ámbito de aplicación. Clasificación da situación de emerxencia: Niveis. Gravidade da emerxencia: Tipo de accidente. Zonificación. Descontaminación. Tren de saída do Servizo Municipal de Extinción de Incendios de Santiago de Compostela para un servizo no que hai implicadas materias perigosas. Tema 9.–CONSTRUCIÓN BÁSICA E INSTALACIÓNS XERAIS DUN EDIFICIO. Elementos estruturais dun edificio: cimentacións, alicerces, vigas, xácenas, forxados, armazóns, muros de carga e cuberta. Elementos non estruturais: Elementos de compartimentación e elementos divisorios: Muros de compartimentación, muros de cerramento: muros de pantalla, fachadas, medianeiras, patios de luces. Elementos de comunicación vertical: escaleiras, patios de luces, patinillos, shunts, ascensores e montacargas. Materiais estruturais: aceiro, formigón e madeira. Instalacións de servizos xerais: auga, electricidade, gas, calefacción, climatización, cuarto de ascensores. Código Técnico da Edificación: DB SI-5. Intervención dos bombeiros. Tren de saída do Servizo Municipal de Extinción de Incendios de Santiago de Compostela para un incendio en edificio, nun edificio de gran altura e en vivenda unifamiliar. Tema 10.–EQUIPOS DE FORZA, ELEVACIÓN, TRACCIÓN, CORTE, SEPARACIÓN E EXCARCERACIÓN. Equipos de forza: xeradores fixos, remolcables, transportables, motores hidráulicos. Equipos de elevación e tracción. Tipos de cordas. Cordas dinámicas e estáticas. Resistencia. Factor de caída. Tractel. Cabrestante. Poleas. Polipastos. Torno de rescate. Equipos hidráulicos de rescate: bombas, mangueiras, cizallas, separadores, multiusos, cilindros, cortapedais. Outra ferramenta: Amoladora, equipo de oxicorte, serra de sabre, motoserras, estabilizadores e cuñas. Tren de saída do Servizo Municipal de Extinción de Incendios de Santiago de Compostela para un accidente de tráfico con persoas atrapadas. Tema 11.–PARQUE MÓBIL NOS SERVIZOS DE BOMBEIROS. Vehículos contra incendios e salvamento. Clasificación e características comúns. Estrutura: bastidor, cabina, carrozado. Parque móbil do Servizo Municipal de Extinción de Incendios de Santiago de Compostela. Características xerais, equipamento material e operatividade: Autobomba urbana lixeira (BUL), Autobomba urbana pesada (BUP), Autobomba rural pesada (BRP), Autobomba forestal pesada (BFP), Autobomba ama de cría urbana (BNP). Vehículos de altura: Autoescalas automáticas (AEA), Autobrazo articulado (A BA). Emprazamento, alcance, dotación e operatividade. Persoal asignado a cada un dos vehículos anteriormente descritos. Tema 12.–PREVENCIÓN E NORMATIVA. Lei de Prevención de Riscos Laborais. A súa aplicación no ámbito dos servizos de extinción de incendios e salvamento. Danos derivados do traballo, concepto de accidente de traballo, enfermidade profesional, prevención da enfermidade. Prevención de riscos laborais: ámbito de aplicación. Dereitos e obrigacións. Disposicións mínimas de seguridade e saúde relativas á utilización dos traballadores de equipos de protección individual. Plan de prevención de riscos laborables no concello de Santiago de Compostela. Sistema Nacional de Protección Civil. Obxecto. Definicións. Planificación. Resposta ás emerxencias. Platerga: Obxectivo e alcance. Niveis de gravidade. Activación de plans. Relación de plans de emerxencia de protección civil de Galicia. Obxecto e ámbito de aplicación. Tema 13.–NORMA BÁSICA DE AUTOPROTECCIÓN. RD393/2007 de 23 marzo norma básica de autoprotección. RD 2267/2004 Regulamento de Seguridade contra incendios nos establecementos industriais. Idea xeral. Caracterizacion dos establecementos industriais en relación coa seguridade contra incendios. Codigo técnico de edificación: Seguridade en caso de incendio: propagación interior. Propagación exterior. Evacuacuacion de ocupantes. Detección control e extincios de incendios. Intervención dos bombeiros. Lexislación sobre Plans de Autoprotección na comunidade de Galicia. Tema 14.–O MANDO. FUNCIÓNS DO SARXENTO. Funcións do sarxento dentro da organización: na garda, no parque e nas intervencións. Cambio de garda. Cumprimento do horario de actividades. Diferentes aspectos do emprego. Consideracións sobre o mesmo. O mando. Características do mando. Tipos de mando. Funcións fundamentais do mando. Autoridade, responsabilidade e delegación. Barreiras e dificultades na comunicación, medidas para mellorala. A motivación. O mando e a seguridade dos seus subordinados. Seguridade activa e pasiva. Medidas preventivas. A dirección: concepto e tipos. Principios de unidade e mando. Emisión de ordes: formas e técnicas. A coordinación: principios e técnicas. O control: Concepto, técnicas e procedementos básicos. Tema 15.–PRINCIPIOS DE MANDO E CONTROL. Grandes Emerxencias. O método Incident command system (ICS). Principios. Organización. Instalación do posto de mando. Preparación, avaliación e plan de acción. Dirección de recursos en emerxencias. Seguridade na intervención e análise postincidente. Tema 16.–TÉCNICAS DE INTERVENCIÓN EN INCENDIOS URBANOS E INDUSTRIAIS. Tren de saída. Desenvolvemento xeral das operacións. Medios auxiliares. Abastecemento de auga e apoios. Técnicas de extinción. Instalacións de mangueiras. A ventilación nos incendios. Técnicas de ventilación. Equipamento material para realizar a ventilación. Almacenamento de botellas e botellóns de gases comprimidos, licuados e disoltos a presión, do regulamento de almacenamento de produtos químicos. Exposición de botellas de gases a presión ao lume. Riscos específicos. Normas de actuación. Gases licuados do petróleo: butano e propano, características físico-químicas, formas e sistemas de envasado e transporte. Tema 17.–TÉCNICAS DE INTERVENCIÓN EN ACCIDENTES DE TRÁFICO. Riscos específicos dos vehículos. Técnicas de rescate en vehículos. Estabilización. Apertura de ocos: retirada de porta, lateral, teito, tracción do cadro de mandos, liberación de pernas. Consideracións xerais sobre o rescate en vehículos pesados. Atención sanitaria en accidentes de tráfico. Equipamento material especifico para a súa asistencia. Tema 18.–MATERIAIS PARA RESCATE EN ALTURA E RESCATE ACUÁTICO. Tipos, características e aplicacións de cordas, nós, arneses, descensores, mangueiras de evacuación. Equipamento material para o rescate en pozos. Rescate en ríos. Técnicas de intervención. Equipamento material para o rescate acuático. Tema 19.–TÉCNICAS DE RESCATE EN ASCENSORES. Tipos de ascensores: características e modo de funcionamento. Elementos que compoñen un ascensor: recinto e foso, cuarto de maquinas, cuarto de poleas, guías do camarín, portas de acceso, grupo tractor, contrapeso e cable de suspensión. Chaves de ascensores. Equipamento material para rescate en ascensores. Manipulado na sala de maquinas. Corte de tensión. Aceite hidráulico. Riscos específicos. Tema 20.–PATOLOXÍA DA CONSTRUCIÓN. Lesións, fisuras e gretas nos edificios. Manifestacións e signos aparentes. Tipos. Medidas correctoras de urxencia. Síntomas e diagnósticos. Saneamento de fachadas, precaucións, materiais e técnicas de actuación. Acción do lume sobre os elementos estruturais segundo o tipo de material (madeira, formigón, metálico). Tema 21.–APEOS, APONTOAMENTOS E ENTIBACIÓNS. Apeos de emerxencia. Deseño, resistencia e materiais empregados nos apeos. Condicións que deben reunir os apeos. Elementos que compoñen un apeo: verticais, horizontais, inclinados e auxiliares. Apeo para descarga de elementos estruturais horizontais e inclinados. Apontoamento para descarga de estruturas verticais. Entibacións. Tipos e elementos que a compoñen. Tema 22.–TÉCNICAS DE INTERVENCIÓN EN ESTRUTURAS COLAPSADAS. Salvamento e rescate. Catástrofes. Sismos. Definición e tipos. Tipos de risco. Risco durante a intervención. Tipos de derrube. Desenvolvemento xeral das operacións de rescate. Etapas de intervención. Organización do persoal. Técnicas de localización de persoas sepultas. Emprego de geófonos. Manobras de forza para mover grandes cargas en derrumbes. Tema 23.–INCENDIOS EN TÚNELES. TÉCNICAS DE INTERVENCIÓN. Problemática dos túneles. Tipos de túneles. Instalacións dun túnel. Sistemas de ventilación en túneles. Equipos de protección respiratoria en túneles. Riscos específicos dos incendios en túneles. Técnicas de intervención. Requisitos mínimos de seguridade nos túneles de estradas do estado. Xestor do túnel e responsable de seguridade. Túneles no ámbito de responsabilidade do Servizo Municipal de Extinción de Incendios. Tema 24.–INVESTIGACIÓN DE INCENDIOS. Os bombeiros e a investigación dos incendios. O proceso de investigación dos incendios. O control da escena do incidente. Preparación do expediente de investigación. Secuencia do proceso de investigación. Entrevista ás testemuñas. Planos e esquema da escena. Fotografías. Retirada de obxectos ou documentos da escena. Determinación da orixe e a causa do incendio. Incendios intencionados. Análise da formación obtida. Informe final da investigación. A colaboración do persoal de intervención na investigación dos incendios. Tema 26.–RISCO ELÉCTRICO. Rede eléctrica nacional. Instalacións eléctricas. Características e tipos. Subestacións. Transformadores. Liñas. Equipos de control. Acometidas. Riscos especiais. Tipos de contacto e efectos da electricidade nas persoas. Autoprotección fronte ao risco eléctrico. Distancias de seguridade. Material específico de bombeiros fronte ao risco eléctrico. Equipos de protección individual. Adecuación das diferentes técnicas e axentes de extinción. Tema 27.–ACCIDENTES AÉREOS. Tráfico aéreo sobre o termo municipal de Santiago de Compostela: avións militares e comerciais. Aeroportos e aeródromos no termo municipal Santiago de Compostela e zonas limítrofes. Elementos e instalacións básicas dunha aeronave. Combustibles de aviación e zonas de risco especial en aeroportos. Riscos específicos en accidentes aéreos. Técnicas de extinción e salvamento. Servizos de extinción aeroportuarios, dotación, ámbito de cobertura e colaboración con devanditos servizos. Tema 28.–ACCIDENTES FERROVIARIOS. Trafico férreo sobre o termo municipal de Santiago de Compostela. Rutas. Tipos de trens: viaxeiros e mercadorías. Principais mercadorías transportadas. Elementos e instalacións básicas que compoñen un tren. Trens de alta velocidade. Infraestrutura. Tracción eléctrica: características. Riscos específicos nun accidente de tren (tracción diesel e tracción eléctrica). Tranvía. Infraestrutura. Catenaria. Características e riscos. Subestacións e centro de control. ANEXO IV PUNTUACIÓNS DAS PROBAS FÍSICAS VELOCIDADE 10 X 5 50 METROS RESISTENCIA 12’ (Test de Cooper) NATACIÓN 50 METROS ANEXO I BASES ESPECÍFICAS POLAS QUE SE REXERÁ O PROCESO SELECTIVO PARA PROVER, MEDIANTE PROMOCIÓN INTERNA, 5 PRAZAS DE MÚSICO NA BANDA MUNICIPAL DE SANTIAGO DE COMPOSTELA PRIMEIRA.–Ámbito de aplicación. A realización das probas selectivas convocadas para prover 5 prazas de músico na Banda Municipal de Santiago de Compostela axustarase ao establecido nas bases xerais que rexen os procesos de selección do persoal funcionario de carreira e laboral fixo do Concello de Santiago de Compostela, aprobadas por decreto da concelleira-delegada de Economía e Facenda de data 16/5/2017, e no previsto nas presentes bases específicas. SEGUNDA.–Características das prazas. As prazas convocadas están encadradas na Escala de Administración especial, subescala servizos especiais, do subgrupo A2 dos establecidos no artigo 76 do texto refundido do Estatuto básico do empregado público (Real decreto lexislativo 5/2015, do 30 de outubro), do cadro de persoal do Concello de Santiago de Compostela. Estas cinco (5) prazas figuran na oferta de emprego público aprobada pola Xunta de Goberno Local o 6 de xullo de 2020 (BOP da Coruña núm.111, do 20/07/2020). Das cinco prazas convocadas: 2 son de percusión, 1 de trompeta, 1 de trompeta-fliscorno e 1 de clarinete. TERCEIRA.–Requisitos das persoas aspirantes. As persoas aspirantes que desexen participar neste proceso, ademais dos esixidos con carácter xeral, deberán cumprir os seguintes requisitos: 1.º.–Pertencer á Banda Municipal de Música de Santiago de Compostela como persoal funcionario de carreira, dentro do grupo C, subgrupo C1 de clasificación.2.º.–Ter unha antigüidade de cando menos dous anos na mencionada subescala.3.º.–Estar en posesión do título de profesor superior de Música, especialidade percusión, trompeta, trompeta-fliscorno ou clarinete, segundo a praza (RD 617/1995, do 21 de abril) ou equivalente. Todos estes requisitos deberán cumprirse polas persoas aspirantes na data de finalización do prazo para a presentación de instancias solicitando tomar parte na convocatoria. CUARTA.–Tribunal cualificador. O Tribunal cualificador estará composto polos seguintes membros:  Presidente/a: persoa funcionaria do Concello de Santiago de Compostela.  Tres vogais: tres persoas funcionarias de calquera Administración pública  Secretario/a: persoa funcionaria do Concello de Santiago de Compostela. A composición do tribunal será predominantemente técnica e os seus membros en todo caso pertencerán a corpos de igual ou superior grupo ao do corpo ao que optan as persoas aspirantes. Non poderá formar parte do tribunal cualificador o persoal de elección ou de designación política, o persoal funcionario interino ou o persoal eventual, nin aquelas persoas que nos cinco anos anteriores á publicación da convocatoria tivesen realizado tarefas de preparación de aspirantes a probas selectivas ou tivesen colaborado durante ese período con centros de preparación de opositores. Cada membro do tribunal terá o seu suplente. Os titulares e suplentes serán nomeados pola concelleira competente en materia de Persoal cando se dite a resolución pola que se aproba a lista definitiva de admitidos/as ao proceso selectivo. O tribunal queda facultado para a interpretación das bases da convocatoria, así como para resolver cantas dúbidas e incidencias presente a súa aplicación, para estes efectos poderá adoptar os acordos necesarios procurando a boa orde e desenvolvemento do proceso selectivo, podendo as súas resolucións ser recorridas en alzada ante a concelleira delegada de Persoal, de acordo co precisado no artigo 121.1 da Lei 39/2015, do 1 de outubro, de procedemento administrativo común das administracións públicas. O tribunal poderá dispoñer a incorporación aos seus traballos de asesores especialistas para as probas correspondentes dos exercicios que estimen pertinentes, limitándose ditos asesores unicamente a prestar a súa colaboración e asesoramento nas súas especialidades técnicas, con voz pero sen voto. A actuación do tribunal rexerase polo disposto nas presentes bases e na lexislación de réxime xurídico do sector público. Os membros do tribunal que actúen nestas probas selectivas terán dereito a percibir as indemnizacións correspondentes, conforme ao establecido no Real decreto 462/2002, do 24 de maio, e lexislación complementaria, sempre que as súas reunións e realización das probas se realicen en horario fóra da súa xornada ordinaria de traballo. Así mesmo, as persoas interesadas poderán recusar aos membros do tribunal cualificador, no prazo de 10 días naturais dende a publicación da súa composición, cando, ao seu xuízo, concorra neles algunha das circunstancias previstas no artigo 24 da Lei 40/2015, do 1 de outubro, de réxime xurídico do sector público. QUINTA.–Solicitudes de participación. As instancias para tomar parte no proceso selectivo deberán axustarse ao disposto no apartado 5 das Bases Xerais. As solicitudes presentaranse, preferentemente, por medios electrónicos a través da sede electrónica do Concello de Santiago de Compostela (sede. santiagodecompostela. gal) O prazo de presentación de solicitudes será de vinte (20) días naturais a partir do día seguinte ao da publicación da convocatoria no Boletín Oficial do Estado. A taxa por dereitos de exame, que deberá aboarse para participar no proceso selectivo, será segundo o indicado nas bases xerais, que ascende á cantidade de 27,60 euros As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, a súa coincidencia coas datas de realización de calquera dos exames ou probas previstos, poderán poñelo en coñecemento do Tribunal, engadindo á comunicación o correspondente informe médico oficial. A comunicación deberá realizarse co tempo suficiente e o Tribunal determinará con base na información da que dispoña se procede ou non realizar a proba nun lugar alternativo ou ben un aprazamento daquela, ou ben ambas medidas conxuntamente. SEXTA.–Admisión de aspirantes. Unha vez finalizado o prazo de presentación de solicitudes, a persoa titula da Concellería competente en materia de Persoal aprobará os listados provisionais de persoas admitidas e excluídas a través dunha resolución que será publicada na páxina web e no taboleiro de edictos do Concello, con indicación das causas de exclusión. As persoas excluídas disporán dun prazo de 10 días hábiles contados a partir do seguinte ao da publicación da resolución para poder subsanar, no seu caso, o defecto que motivou a exclusión ou alegar o que estimen oportuno A estimación ou desestimación das peticións formuladas entenderanse implícitas na nova resolución da Concellería competente en materia de Persoal, que será publicada na páxina web e no taboleiro de edictos do Concello, pola que se aprobarán os listados definitivos de persoas admitidas e excluídas. SÉTIMA.–Sistema selectivo. O sistema selectivo para a provisión das 5 prazas, pola quenda de promoción interna, será o de concurso-oposición.7.1. O procedemento de oposición, que será anterior ao concurso, consistirá en tres probas, sucesivas e eliminatorias, referidas ao temario que se achega como Anexo II destas bases específicas. * A primeira proba consistirá nun cuestionario tipo test de 60 preguntas (20 da parte común e 40 da específica), con tres respostas alternativas, a realizar nun tempo máximo de 90 minutos. * A segunda proba consistirá na interpretación individual por cada opositor, con acompañamento de piano (opcional), das obras que se detallan: – Clarinete: Première Rhapsodie para clarinete en Sib, de Claude DEBUSSY. – Trompeta: Concerto en Mi b para Trompeta, de J. N. HUMMEL. – Trompeta-fliscorno: Concerto en Mi b para Trompeta de F. J. HAYDN. – Percusión: Tythmic pour timbales et batteriue, de Eugène BOZZA. * A terceira proba consistirá na interpretación, acompañados pola Banda de Música, dunha obra ou fragmento dalgunha das obras seguintes: – Clarinete: Orfeo en los Infiernos, de J. OFFENBACH La Fuerza del Destino, de G. VERDI – Trompeta: Carmina Burana, de C. ORFF El Niño Judío, de P. LUNA – Trompeta-filscorno: El Barberillo de Lavapiés, de F. A. BARBIERI Alma de Dios, de J. SERRANO – Percusión (Caixa, Castañolas, Pandeireta, Láminas e Timbais): El Camino Real, de A. REED Vassa, de J. SUÑER 7.2. Ao procedemento de concurso concorrerán as persoas aspirantes que teñan superado a fase de oposición, e consistirá na valoración polo Tribunal dos méritos alegados e acreditados polos aspirantes, agás que se trate de documentación que obre nos arquivos do Concello de Santiago de Compostela.7.2.1. Antigüidade: valoraranse os servizos prestados en calquera Administración Pública, en prazas de músico, grupo C1 de clasificación, a razón de 0,02 puntos por mes completo, cun máximo de 4 puntos.7.2.2 Formación: Valorarase a asistencia a cursos de formación e perfeccionamento, impartidos por administracións públicas ou homologados por elas, entendendo por administracións públicas as territoriais (Estado, Comunidade Autónoma, Provincia, municipio….), as que teñan competencias en materia educativa e teñan carácter público (universidades públicas., e igualmente os cursos de formación impartidos por organizacións sindicais ou confederacións empresariais no marco dos plans de formación contínua do ministerio para as administracións públicas. Os cursos deberán estar directamente relacionados coas funcións de músico, e se valorarán a razón de 0,020 puntos por cada hora de formación acreditada, cun límite de 100 horas por acción formativa, de xeito que ningún curso dos aportados se valorará con máis de 2 puntos. Consideracións: – Os certificados nos que non conste a duración en horas do curso non serán tidos en conta. – Non se puntuarán xornadas, congresos, reunións profesionais ou similares. – Nos cursos de idiomas ou aplicacións informáticas só se terán en conta os de maior nivel. – Non se terán en conta as certificacións que non especifiquen o número de horas ou referidas a actividades desenvolvidas cunha antigüidade superior aos 10 anos, contados ata o remate do prazo de presentación de instancias. A puntuación máxima a acadar neste apartado será de 3,5 puntos.7.2.3. Exercicio de dereitos de conciliación nos cinco anos anteriores á publicación da convocatoria no Boletín Oficial correspondente, cun límite de 0,50 puntos.  Permiso de maternidade: 0,05 puntos por permiso, cun máximo de 0,20 puntos;  Permiso de paternidade: 0,025 puntos por permiso, cun máximo de 0,10 puntos;  Redución de xornada: 0,016 puntos por mes completo de redución, cun máximo de 0,20 puntos;  Excedencia para coidado de familiar: 0,005 puntos por mes completo de excedencia, cun máximo de 0,20 puntos.7.2.4. Titulación académica superior á esixida (só se valorará a superior obtida): *Doutor. 2 puntos. A puntuación máxima da fase de concurso será de 10 puntos. OITAVA.–Cualificación do proceso selectivo. Os exercicios da fase de oposición serán valorados, cada un deles, cun máximo de 10 puntos, sendo necesario acadar un mínimo de 5 puntos para superalos. Na cualificación dos exercicios tipo test cada resposta contestada correctamente valorarase en positivo; as preguntas non contestadas, é dicir, que figuren todas as opcións en branco, e as contestadas erróneas, non terán valoración. As persoas candidatas que, se fose o caso, participaran anteriormente no mesmo proceso de promoción interna, derivada de oferta de emprego público do Concello de Santiago de Compostela, e superasen algún dos exercicios sen obter praza, poderán solicitar a exención do primeiro exercicio neste proceso, en cuxo caso se mantería a nota obtida no proceso anterior. A cualificación definitiva será determinada polo resultado obtido no concurso-oposición, atendendo á seguinte fórmula: Puntuación da fase da oposición [0,6 x (proba 1 + proba 2+ proba 3)/2] Puntuación da fase da concurso [0,4 x (puntuación do concurso) ] Puntuación final: Puntuación Fase oposición + Puntuación Fase concurso. NOVENA.–Publicación de aprobados e nomeamento.9.1. Rematado o proceso selectivo, o Tribunal propoñerá ao órgano convocante, e fará pública, a relación de aprobados, por orde decrecente de puntuación, cuxo número máximo deberá coincidir co de prazas convocadas.9.2. No caso de empate na puntuación final do proceso selectivo establécese a seguinte orde de prioridade: 1.º. Mellor puntuación acadada no segundo exercicio da fase de oposición (práctico) 2.º. Mellor puntuación acadada no primeiro exercicio da fase de oposición (test). 9.3. As persoas aspirantes que resultaren aprobadas serán nomeadas funcionarias de carreira do subgrupo A2 de clasificación. DÉCIMA.–Impugnación. A convocatoria e as súas bases específicas, así como cantos actos administrativos delas se deriven, poderán ser impugnadas polas persoas interesadas nos casos e na forma previstos na Lei 39/2015, do 01 de outubro, de procedemento administrativo común das administracións públicas. ANEXO II TEMARIO MATERIAS COMÚNS TERMA 1.–Constitución española de 1978. Principios xerais. TEMA 2.–Dereitos e deberes fundamentais dos españois. TEMA 3.–A organización territorial do Estado. Os estatutos de autonomía. A Comunidade Autónoma de Galicia e o seu Estatuto de Autonomía. A Xunta de Galicia e o seu presidente. O Parlamento de Galicia. Control parlamentario da acción do Goberno. O Valedor do Pobo. TEMA 4.–O Municipio: elementos que o compoñen; competencias. O termo municipal. Organización e funcionamento; normas polas que se rexen. Réxime dos municipios de gran poboación TEMA 5.–Os contratos do sector público. Delimitación e réxime xurídico dos contratos administrativos. Principios xerais da contratación do sector público. Réxime de invalidez dos contratos. O órgano de contratación. O empresario: capacidade, solvencia, clasificación e prohibicións. TEMA 6.–Persoal ao servicio das entidades locais. Funcionarios: adquisición e perda da condición de funcionario. O persoal laboral. Persoal eventual. Réxime disciplinario. Dereitos económicos. TEMA 7.–O réxime da seguridade social do persoal das entidades locais. Os dereitos pasivos. Situacións administrativas. Incompatibilidades. TEMA 8.–A Lei de normalización lingüística de Galicia. A lei do uso do galego na administración local. Normativa municipal na materia. MATERIAS ESPECÍFICAS TEMA 9.–A banda de música. A súa composición. TEMA 10.–O Nacionalismo musical. A escola escandinava. Grieg. Sibelius. TEMA 11.–O Romanticismo. Evolución da música instrumental. O Barroco musical. A música no Renacemento. A polifonía. TEMA 12.–Distribución dos instrumentos na partitura do director. Instrumentos transpositores. TEMA 13.–A vibración nas cordas. Nodos e ventres. A vibración nun tubo sonoro, aberto e pechado. TEMA 14.–Poema sinfónico. Opera. Sinfonía. Obertura. Sonata. Concerto. Suite. Variación. TEMA 15.–Formas musicais. A fuga TEMA 16.–Cadencias. Graos sobre os que se forman. Modulación. TEMA 17.–Acorde. Acorde perfecto maior, perfecto menor, de quinta aumentada e de quinta diminuída. Acorde de 7.ª de dominante, de 7.ª de sensible de 9.ª de dominante. Acordes en estado fundamental e invertidos. Cifrado. TEMA 18.–Ligadura. Efecto que produce a ligadura. Punto e o seu efecto. Dobre punto. Punto de complemento e de prolongación. TEMA 19.–Alteracións, Alteracións propias e accidentais. Alteración de precaución. Armadura de clave. Efecto das alteracións. Dobres alteracións. Destrucción do efecto das dobres alteracións. TEMA 20.–O matiz. Principais matices. Aumento gradual da intensidade. Diminución gradual da intensidade. Reguladores. Filado. Outros términos que afectan a intensidade. Carácter e a súa definición. Términos que expresan ao carácter. TEMA 21.–Articulacións e signos de acentuación. Ligado ou ligadura expresiva. Picado. Picado-ligado. Destacado. Subliñado. Sforzando. Coma de respiración. TEMA 22.–Signos de repetición. Os dous puntos. Primeira e segunda vez. Da capo. TEMA 23.–Grupos de valores irregulares. Clasificación. Tercinas e sextinas. Acentuación. Dobretes e cuartinas. Outros grupos e a súa denominación. Grupos excepcionais de figuras. TEMA 24.–Escala diatónica e cromática. Elementos da escala. Graos. Nome dos graos da escala. Escalas maiores e menores. Tipos de escalas menores. TEMA 25.–Notas de adorno. Apoiaturas. Clasificación das apoiaturas. Mordente. De grao e de salto. Ascendentes e descendentes. De anticipación e de retardación. Dunha nota. De dúas notas. Semitrilos. Colocación e efectos das alteracións nas notas de adorno. Trilo. Fermata. TEMA 26.–Abreviacións. Repetición sucesiva dunha nota. Repetición altenada. Repetición sucesiva de dúas ou máis notas. Repetición de compases. Compases de silencio. Oitava alta e oitava baixa. Locco. Trasporte e a súa utilidade. Efecto do transporte na tonalidade e na modalidade. TEMA 27.–Intervalos ascendentes e descendentes. Conxuntos e disxuntos. Clasificación numérica dos intervalos. Intervalos simples e compostos. Intervalos harmónicos e melódicos. Semitóns diatónicos e cromáticos. Especies de intervalos. Inversión de intervalos. Lei para a inversión de intervalos. Intervalos consonantes e disonantes. Enharmonías. Casos enharmónicos. ANEXO I BASES ESPECÍFICAS POLAS QUE SE REXERÁ O PROCESO SELECTIVO PARA PROVER, MEDIANTE PROMOCIÓN INTERNA, 4 PRAZAS DE COORDINADOR/A DE CENTROS CÍVICOS, PERSOAL LABORAL, A FUNCIONARIZAR, DO CONCELLO DE SANTIAGO DE COMPOSTELA PRIMEIRA.–Ámbito de aplicación. A realización das probas selectivas convocadas para prover 4 prazas de coordinador/a de centros cívicos, persoal laboral, axustarase ao establecido nas bases xerais que rexen os procesos de selección do persoal funcionario de carreira e laboral fixo do Concello de Santiago de Compostela, aprobadas por decreto da concelleira-delegada de Economía e Facenda de data 16/5/2017, e no previsto nas presentes bases específicas. SEGUNDA.–Características das prazas. As prazas convocadas están equiparadas ao subgrupo A2, dos establecidos no artigo 76 do texto refundido do Estatuto básico do empregado público (Real decreto lexislativo 5/2015, do 30 de outubro), do cadro de persoal do Concello de Santiago de Compostela. Estas 4 prazas figuran na oferta de emprego público aprobada pola Xunta de Goberno Local o 6 de xullo de 2020 (BOP da Coruña núm.111, do 20/08/2020). TERCEIRA.–Requisitos das persoas aspirantes. As persoas aspirantes que desexen participar neste proceso, ademais dos esixidos con carácter xeral, deberán cumprir os seguintes requisitos: 1.º. Ser persoal laboral fixo do Concello de Santiago de Compostela, con praza de educador-monitor ou animador socio-cultural, e ter prestados servizos en ditas clases por un período mínimo de cinco anos, tomando como referencia a data de finalización do prazo para a presentación das solicitudes.2.º. Estar en posesión do título de grado, diplomado, arquitecto técnico, enxeñeiro técnico ou equivalente; ou estar en condicións de obtelo na data na que remate o prazo de presentación de solicitudes.3.º. Todos estes requisitos deberán cumprirse polas persoas aspirantes na data de finalización do prazo para a presentación de instancias solicitando tomar parte na convocatoria. CUARTA.–Tribunal cualificador. O Tribunal cualificador estará composto polos seguintes membros:  Presidente/a: persoa funcionaria/laboral do Concello de Santiago de Compostela.  Tres vogais: tres persoas funcionarias/laborais de calquera Administración pública  Secretario/a: persoa funcionaria/laboral do Concello de Santiago de Compostela. A composición do tribunal será predominantemente técnica e os seus membros en todo caso pertencerán a corpos de igual ou superior grupo ao do corpo ao que optan as persoas aspirantes. Non poderá formar parte do tribunal cualificador o persoal de elección ou de designación política, o persoal funcionario interino ou o persoal eventual, nin aquelas persoas que nos cinco anos anteriores á publicación da convocatoria tivesen realizado tarefas de preparación de aspirantes a probas selectivas ou tivesen colaborado durante ese período con centros de preparación de opositores. Cada membro do tribunal terá o seu suplente. Os titulares e suplentes serán nomeados pola concelleira competente en materia de Persoal cando se dite a resolución pola que se aproba a lista definitiva de admitidos/as ao proceso selectivo. O tribunal queda facultado para a interpretación das bases da convocatoria, así como para resolver cantas dúbidas e incidencias presente a súa aplicación, para estes efectos poderá adoptar os acordos necesarios procurando a boa orde e desenvolvemento do proceso selectivo, podendo as súas resolucións ser recorridas en alzada ante a concelleira delegada de Persoal, de acordo co precisado no artigo 121.1 da Lei 39/2015, do 1 de outubro, de procedemento administrativo común das administracións públicas. O tribunal poderá dispoñer a incorporación aos seus traballos de asesores especialistas para as probas correspondentes dos exercicios que estimen pertinentes, limitándose ditos asesores unicamente a prestar a súa colaboración e asesoramento nas súas especialidades técnicas, con voz pero sen voto. A actuación do tribunal rexerase polo disposto nas presentes bases e na lexislación de réxime xurídico do sector público. Os membros do tribunal que actúen nestas probas selectivas terán dereito a percibir as indemnizacións correspondentes, conforme ao establecido no Real decreto 462/2002, do 24 de maio, e lexislación complementaria, sempre que as súas reunións e realización das probas se realicen en horario fóra da súa xornada ordinaria de traballo. Así mesmo, as persoas interesadas poderán recusar aos membros do tribunal cualificador, no prazo de 10 días naturais dende a publicación da súa composición, cando, ao seu xuízo, concorra neles algunha das circunstancias previstas no artigo 24 da Lei 40/2015, do 1 de outubro, de réxime xurídico do sector público. QUINTA.–Solicitudes de participación. As instancias para tomar parte no proceso selectivo deberán axustarse ao disposto no apartado 5 das Bases Xerais. As solicitudes presentaranse, preferentemente, por medios electrónicos a través da sede electrónica do Concello de Santiago de Compostela (sede. santiagodecompostela. gal) O prazo de presentación de solicitudes será de vinte (20) días naturais a partir do día seguinte ao da publicación da convocatoria no Boletín Oficial do Estado. A taxa por dereitos de exame, que deberá aboarse para participar no proceso selectivo, será segundo o indicado nas bases xerais, que ascende á cantidade de 27,60 euros. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, a súa coincidencia coas datas de realización de calquera dos exames ou probas previstos, poderán poñelo en coñecemento do Tribunal, engadindo á comunicación o correspondente informe médico oficial. A comunicación deberá realizarse co tempo suficiente e o Tribunal determinará con base na información da que dispoña se procede ou non realizar a proba nun lugar alternativo ou ben un aprazamento daquela, ou ben ambas medidas conxuntamente. SEXTA.–Admisión de aspirantes. Unha vez finalizado o prazo de presentación de solicitudes, a persoa titula da Concellería competente en materia de Persoal aprobará os listados provisionais de persoas admitidas e excluídas a través dunha resolución que será publicada na páxina web e no taboleiro de edictos do Concello, con indicación das causas de exclusión. As persoas excluídas disporán dun prazo de 10 días hábiles contados a partir do seguinte ao da publicación da resolución para poder subsanar, no seu caso, o defecto que motivou a exclusión ou alegar o que estimen oportuno A estimación ou desestimación das peticións formuladas entenderanse implícitas na nova resolución da Concellería competente en materia de Persoal, que será publicada na páxina web e no taboleiro de edictos do Concello, pola que se aprobarán os listados definitivos de persoas admitidas e excluídas. SÉTIMA.–Sistema selectivo. O sistema selectivo para a provisión das 4 prazas, pola quenda de promoción interna, será o de concurso-oposición.7.1. O procedemento de oposición, que será anterior ao concurso, estará formada por dous exercicios obrigatorios e eliminatorios. O primeiro exercicio consistirá en contestar por escrito, nun tempo máximo de 90 minutos, un cuestionario, sobre as materias comúns, de 50 preguntas tipo test, con respostas alternativas, sendo só unha delas correcta, fixadas polo Tribunal antes da realización da proba, podendo preverse 3 preguntas adicionais de reserva que serán valoradas no caso de que se anule algunha das 50 anteriores. Este exercicio puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. O segundo exercicio consistirá en realizar un suposto práctico, proposto polo Tribunal sobre as materias da segunda parte do temario, dirixido a apreciar a capacidade das persoas aspirantes para levar a cabo as tarefas específicas relacionadas coas funcións propias do posto a desenvolver. Durante o desenvolvemento desta proba as persoas aspirantes poderán, en todo momento, facer uso dos textos legais dos que acudan provistos, non permitíndose o manexo de textos comentados nin libros de formularios. Este exercicio puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. Os criterios esenciais de valoración desta proba son o nivel de coñecementos, a formación xeral e a claridade de ideas.7.2. Ao procedemento de concurso concorrerán as persoas aspirantes que teñan superado a fase de oposición, e consistirá na valoración polo Tribunal dos méritos alegados e acreditados por aquelas, agás que se trate de documentación que obre nos arquivos do Concello de Santiago de Compostela.7.2.1. Antigüidade: valoraranse os servizos prestados en calquera Administración pública como educador-monitor ou animador de centro socio-cultural ou equivalente, a razón de 0,02 puntos por mes completo, cun máximo de 4 puntos.7.2.2. Formación: Valorarase a asistencia a cursos de formación e perfeccionamento, impartidos por administracións públicas ou homologados por elas, entendendo por administracións públicas as territoriais (Estado, Comunidade Autónoma, Provincia, municipio….), as que teñan competencias en materia educativa e teñan carácter público (universidades públicas., e igualmente os cursos de formación impartidos por organizacións sindicais ou confederacións empresariais no marco dos plans de formación contínua do ministerio para as administracións públicas, e valoraranse a razón de 0,020 puntos por cada hora de formación acreditada, cun límite de 100 horas por acción formativa, de xeito que ningún curso dos aportados se valorará con máis de 2 puntos. Os cursos deberán estar relacionados coas funciónsn proias das prazas ás que se accede. Consideracións: – Non se puntuarán xornadas, congresos, reunións profesionais ou similares. – Nos cursos de idiomas ou aplicacións informáticas só se terán en conta os de maior nivel. – Non se terán en conta as certificacións que non especifiquen o número de horas ou referidas a actividades desenvolvidas cunha antigüidade superior aos 10 anos, contados ata o remate do prazo de presentación de instancias, A puntuación máxima a acadar neste apartado será de 3,5 puntos.7.2.3. Exercicio de dereitos de conciliación nos cinco anos anteriores á publicación da convocatoria no Boletín Oficial do Estado, cun límite de 0,50 puntos.  Permiso de maternidade: 0,05 puntos por permiso, cun máximo de 0,20 puntos.  Permiso de paternidade: 0,025 puntos por permiso, cun máximo de 0,10 puntos.  Redución de xornada: 0,016 puntos por mes completo de redución, cun máximo de 0,20 puntos.  Excedencia para coidado de familiar: 0,005 puntos por mes completo de excedencia, cun máximo de 0,20 puntos.7.2.4. Titulación académica superior á esixida (só se valorará a superior obtida). Doutor.2 puntos. A puntuación máxima da fase de concurso será de 10 puntos. OITAVA.–Cualificación do proceso selectivo. Os exercicios da fase de oposición serán valorados, cada un deles, cun máximo de 10 puntos, sendo necesario acadar un mínimo de 5 puntos en cada un deles para superalos. Na cualificación dos exercicios tipo test cada resposta contestada correctamente valorarase en positivo; as preguntas non contestadas, é dicir, que figuren todas as opcións en branco, e as contestadas erróneas, non terán valoración. As persoas candidatas que, se fose o caso, participaran anteriormente no mesmo proceso de promoción interna incluída en oferta de emprego do Concello de Santiago de Compostela e superasen algún dos exercicios sen obter praza, poderán solicitar a exención do primeiro exercicio neste proceso, en cuxo caso se mantería a nota obtida no proceso anterior. A cualificación definitiva será determinada polo resultado obtido no concurso-oposición, atendendo á seguinte fórmula: Puntuación da oposición (proba 1 + proba 2) + puntuación do concurso = resultado proceso selectivo NOVENA.–Publicación de aprobados e nomeamento.9.1. Rematado o proceso selectivo, o Tribunal propoñerá ao órgano convocante, e fará pública, a relación de aprobados, por orde decrecente de puntuación, cuxo número máximo deberá coincidir co de prazas convocadas.9.2. No caso de empate na puntuación final do proceso selectivo establécese a seguinte orde de prioridade: 1.º. Mellor puntuación acadada no segundo exercicio da fase de oposición (práctico). 2.º. Mellor puntuación acadada no primeiro exercicio da fase de oposición (test). 9.3. As persoas aspirantes que resultaren aprobadas serán nomeadas como persoal laboral ou funcionario de carreira (se voluntariamente o deciden as persoas aspirantes) do subgrupo A2 de clasificación dos establecidos no artigo 76 do texto refundido do Estatuto básico do empregado público (Real decreto lexislativo 5/2015, do 30 de outubro), do cadro de persoal do Concello de Santiago de Compostela. DÉCIMA.–Impugnación. A convocatoria e as súas bases específicas, así como cantos actos administrativos delas se deriven, poderán ser impugnadas polas persoas interesadas nos casos e na forma previstos na Lei 39/2015, do 01 de outubro, de procedemento administrativo común das administracións públicas. ANEXO II TEMARIO MATERIAS COMÚNS TEMA 1.–As fontes do Dereito Administrativo. O dereito comunitario. A Lei. Tipos de leis na Constitución. Disposicións do Goberno con forza de lei. O regulamento. O regulamento local. As relacións entre a lei e o regulamento. TEMA 2.–O acto administrativo: Concepto. Elementos. Clases. Requisitos: motivación e forma. A eficacia dos actos administrativos. A invalidez do acto administrativo. TEMA 3.–O procedemento administrativo. Iniciación do procedemento: clases, emenda e mellora das solicitudes. Ordenación. Instrución. Terminación do procedemento. A obriga de resolver. A falta de resolución expresa: o réxime do silencio administrativo. TEMA 4.–O municipio. Elementos que o compoñen: territorio e poboación. Especial referencia á organización nos municipios de gran poboación. TEMA 5.–Persoal ao servizo das Entidades locais. Clases e réxime xurídico. Dereitos e deberes dos funcionarios. Situacións administrativas. Réxime disciplinario. Réxime de incompatibilidades. TEMA 6.–Os recursos das facendas locais. Imposición e ordenación de tributos. Impostos, taxas, contribucións especiais e prezos públicos. TEMA 7.–A Lei Orgánica de Protección de Datos de Carácter Persoal. Disposicións xerais. Ámbito de aplicación. Definicións. Principios da protección. O réxime do consentimento para a transmisión de datos. MATERIAS ESPECÍFICAS TEMA 8.–Rede de Centros Cívicos do Concello de Santiago de Compostela. Distribución territorial, instalacións e funcións. TEMA 9.–Regulamento da rede de centros e locais socioculturais do Concello de Santiago de Compostela. TEMA 10.–A Biblioteca José Saramago e os espazos de lectura. Funcionamento e dotación de publicacións. Creación e difusión de programas e coordinación con outras bibliotecas. Os clubes: de lectura historia e características nos centros socioculturais de Santiago. TEMA 11.–Participación cidadá na xestión municipal I. A iniciativa cidadá. Órganos de participación. O Regulamento de participación do Concello de Santiago de Compostela. TEMA 12.–Participación cidadá na xestión municipal II. O desenvolvemento comunitario. Coñecemento do entorno (territorio e poboación) e do fenómeno asociativo. Asociacionismo e participación xuvenil. A rede Compostela Integra. Asociacionismo social e ONGs. TEMA 13.–Acción Cultural no Concello de Santiago de Compostela. Museos: tipoloxía, actividades. Salas de exposicións e galerías: características de espazos e instalacións, e liñas de programación. Museo do Pobo Galego, Centro Galego de Arte Contemporánea, Fundación Granell, Sala Isaac Díaz Pardo do Auditorio de Galicia e Zona “C”. TEMA 14.–Acción Cultural no Concello de Santiago de Compostela II. Teatros e espazos escénicos municipais: características, programación e convocatoria de residencias escénicas municipais. Teatro Principal e Sala Agustín Magán no Centro Cívico Santa Marta. TEMA 15.–O financiamento público. Convocatorias e subvencións. A lei 9//2017 de contratos do sector publico. Contratación pública socialmente responsable: Cláusulas sociais. Principais tipos de contratos. O financiamento privado. Patrocinio e mecenazgo. TEMA 16.–A Lei de Prevención de Riscos Laborais. As medidas de emerxencia en Centros Cívicos. Os Plans de Prevención de Riscos nos Centros Cívicos do Concello de Santiago de Compostela. Protocolos e procedementos actuación e coordinación coas empresas prestadoras de servizos e actividades na Rede de Centros Cívicos. TEMA 17.–A Lei 6/2012, do 19 de xuño, de xuventude de Galicia. Plan estratéxico de xuventude 2021. Obxectivos e ámbitos prioritarios de actuación. TEMA 18.–A xestión dos recursos humanos I. A comunicación humana. Funcións e elementos. Técnicas para unha comunicación eficaz. Tipos. Comunicación nas reunións. Elementos. Fases e participación. As dimensións da reunión. Eficacia das reunións. TEMA 19.–A xestión dos recursos humanos II. A motivación. Habilidades sociais e competencias de desenvolvemento socio-persoal, aplicación ao traballo nos postos de planificación desde os centros cívicos. TEMA 20.–A xestión dos recursos humanos III. O traballo en equipo. Necesidade do traballo en equipo. Características e vantaxes do traballo en equipo. Técnicas e dinámicas de grupos. O liderado, modelos. TEMA 21.–A xestión dos recursos humanos VI. Toma de decisións e solución de problemas. Análise de problemas, diagnose e tratamento, comprobación e rectividación. Xestión do tempo. Establecemento de obxectivos. Ordenación de tarefas. TEMA 22.–A planificación de actividades de dinamización comunitaria. Niveis de planificación. Modelos de planificación. As fases do proceso de planificación. Os elementos fundamentais da planificación. TEMA 23.–Animación de ocio e tempo de lecer. Posibilidades, recursos e técnicas para a educación no tempo de lecer. O obradoiro como recurso pedagóxico. Outras modalidades: cursos, exposicións, teatro, visitas culturais, charlas e conferencias, clubes. TEMA 24.–A animación cultural. Fundamentos da dinamización cultural. Análise das políticas e institucións culturais a nivel local, provincial e galego. Necesidades e propostas culturais actuais. Cultura e lecer inclusivo. Planificación de proxectos culturais e de tempo libre inclusivos e adaptados a colectivos específicos. TEMA 25.–O xogo como ferramenta educativa e elemento socializador. Historia, características e experiencias no ámbito dos espazos socioculturais do Concello de Santiago. TEMA 26.–As tecnoloxías da información e das comunicacións para a elaboración de materiais de promoción e difusión de proxectos de intervención e dinamización social. A importancia do responsable da comunicación de redes sociais. TEMA 27.–Patrimonio municipal sociocultural. Réxime de uso e aproveitamento das instalacións socioculturais. Experiencias no modelo de xestión compartida e autoxestionada. O que se publica para xeral coñecemento. Santiago de Compostela, 22 de abril de 2021. A concelleira delegada de Economía e Facenda, Persoal, Contratación e Modernización da Administración Local (PD Dto. Alcaldía 17/06/2019) Marta Abal Rodríguez